
Wêneyê Hefteyê 


P iştî biryara YSK'ê 
ya li hemberê 
namzetên serbixwe, 
di serî de li Amedê, 
Kurd li gelek deve- 
ran nerazîbûniyên 
xwe nîşan dan û 
dest bi xwepêsanda- 
nên balkêş kirin. Ji- 
neke Kurd li pişta 
Adliyeya Amedê bi 
polîsekî Tirk re rû bi 
rû maye û eger 
keysê bibîne wê bi- 
keve hundirê adli- 
yeyê. 

Wêneyê ku pe- 
yamnêrê DIHA'yê 
Sertaç Kayar di 19'ê 
Nîsanê de li Amedê 
kişandiye yek ji wan 
çalakiyên sivîl e. 



Çaiakiyên sivîl berfireh dibin, 
netahmûliya hêzên dewletê jî 


Koln (Rûdaw) - Ev çend hefte ne 
herku diçe çalakiyên sivîl yên 
Kurdan li gelek bajarên Bakurê 
Kurdistanê û Tirkiye berfirehtir 
dibin. Cudabûna van çalakiyan ji 
yên demên borî ew e ku hewl tê 
dayîn tundî neyê bikaranîn û bi- 
hane ji hêzên dewletê re çênebe 
ku şîddetê bikar bîne. Lê dîsa jî li 
hemberî van çalakiyan netahmû- 
liya hêzên dewletê jî mezin dibe 
û qad û kolanên Bakurê Kurdis- 
tanê carnan dikevin destê çalak- 


vanan û carnan jî dewlet hêza 
xwe nîşan dide û çalakvanan ji 
qadan diqewirîne. 

Tevî van helwestên hişk yên 
hêzên dewlêtê, çalakî kêmtir 
nabin, tersî wê roj bi roj çalakiyên 
nû li yên heyî zêdetri dibin. Di 
nav wan çalakiyan de Konên Ça- 
reseriya Demokratîk û Nimêja 
înê ku bawermendan ji mizgeftan 
dikşîne kolanan, çalakiyên herî 
berbiçav in. Serkêşiya van çalaki- 
yan jî BDP û Kongreya Civaka De- 


mokratîk (KCD) dikin, lê gelek rê- 
xistinên din yên kurdî jî piştgiriya 
van çalakiyan dikin. Di van çala- 
kiyan de siyasetmedarên BDP'ê jî 
tevlî dibin û bi aksyonên balkêş 
bala çapemeniya Tirkiyê û cîhanê 
dikşînin ser xwe. Bo mînak 26'ê 
vê mehê çalakiyek rûniştina li ko- 
lanê li bajarê Qoserê pêk hat û si- 
yasetmedar û hevserokê berê yê 
DTP'ê Ahmet Turk jî beşdar bû. 

Qadek din a çalakiyan ku her 
ku diçe bibandortir dibe, çalakiya 


"Nimêja Sivîl a înê" ye ku bawer- 
mendan dikşîne nimeja li qadan 
û mizgeftan vala dihele. Bawer- 
mendên Kurd meleyên wan miz- 
geftan bi wê yekê tewanbar dikin 
ku ew îdeolojiya dewletê diparê- 
zin û hewl didin wan bi rêya olê ji 
doza wan ya netewî dûrbixin. Bo 
mînak di hefteya 4'emîn a "Ni- 
mêja Sivîl a înê" de bi 10 hezaran 
Kurd li qadan nimêj kirin. 

Ligel berfirehbûna çalakiyan 
hêzên dewletê jî hewl didin pêşî 
li wan bigrin û hem êrişî çalakva- 
nan dikin û hem jî hewl didin ku 
bi rêyên hiqûqî astengiyan der- 
xin. Bo mînak polîsên Tirk êrîşa 
çendîn Konên Çareseriya Demo- 
kratîk kirin û ruxandin, lê roja din 
gel dîsa konên xwe avakirin û 
Konên Çareseriya Demokratîk ça- 
lakiyên xwe domandin. 

Serkeftinek çalakiyên sivîn: 
Biryara YSK'ê 

Serkeftinek ji van çalkiyan Kur- 
dan hefteya borî bidestxist. Li dijî 
biryara Dezgeha Bilind a Hllbijar- 
tinê (YSK) ya vetokirina 12 nam- 
zetên serbixwe yên ku BDP'ê 
piştgirî dida wan, gel hefteya borî 
daket qadan û biryar şermezar 
kirin. Piştî berfirehbûna van çala- 
kiyan YSK paşve gav avêt û mec- 
bûr ma ku biryara xwe di ber 
çavan re derbas bike û biguherîne. 

Helwesta "opozîsyona veşartî" ya Sûriyê ne diyar e 




Di wê dema ku xwepêşandan li 
Sûriyê destpêkirin û berfireh 
bûn, opozîsyona Sûriyê daxwaz ji 
Kurdan kir ku tevî xwepêşanda- 
nan bibin û bi sozên Beşar Esad 
neyên xapandin. Lê tiştê li vir 
heta cihekî Kurd derbarê dax- 
waza opozîsyonê dudil dihiştin, 
xwezaya opozîsyona Sûriyê ye ku 
naxuye derbarê naskirina mafên 
Kurdan û çareserkirina kêşeya 
Kurd ti cudahiya wê ligel desthi- 
lata Sûriyê hebe. Bi baweriya 
Zuhêr Salim, li Sûriyê piştî jinav- 
birina desthilata Beşar Esad, 
Kurd dibin hevwelatiyên pile yek: 
"Weke tevahiya hevwelatiyên Sû- 
riyê mafê hevwelatîbûnê bo Kur- 
dan tê misogerkirin û di heman 
demê de taybetmendiya gelê 
Kurd li berçav tê girtin. Hemû ali- 
yên opozîsyonê li ser naskirina 
mafên gelê Kurd lihevkirine. Ev 5 
sal in Bizava îxwanan li mafên 
Kurdan mikur hatiye û di berna- 
meya xwe de diyar kir. Kurd be- 
şekî resen ê Sûriyê ne û dema 
hemû mafên sivîl, civakî, siyasî û 
çandî yên gelê Kurd di destûrê de 
bên garantîkirin, wê demê Kurd 
bawer dikin ku kêşeya Kurd li Sû- 
riyê hatiye çareserkirin." 

Derbarê helwêsta opozîsyonê li 
ser kêşeya Kurd 'ka gelo guherîn 
bi ser de hatiye' Elîko dibêje: 
"Opozîsyona Sûriyê îro du beş e, 
beşek jê eşkere ye û beşê din zê- 
detir partiyên olî ne û naxwazin 
xwe eşkere bikin. Diyaloga Kur- 
dan li derve ligel opozîsyona eş- 
kere heye û derbarê kêşeya Kurd 
de guherî bi ser de hatiye. Lê hel- 
wêsta opozîsyona veşartî himber 
Kurdan nediyare." 


dipirsa çawa piştî ev dema dirêj ji 
kiryar û kuştina xelkê, tevger ra- 
gihandinek wisa dide. Mistefa Osê 
matmayî dipirse ji bo çi tevger ji 
çalakiyên protestoyan dûr e û 
berdewam dike: "Gelo eger hêzên 
ewlekariyê zordarî li dijî komên 
ciwanên Kurd û Ereb li parêzgeha 
Hesekê (herêmên kurdî) rawes- 
tand, lê zordariya li hemberî xwe- 
pêşandan û protestoyên gelêrî li 
bajarên din yên Sûriyê berdewam 
kir, gelo Tevgera Niştîmaniya 
Kurd wê tenê temaşe bike?" 

Sekreterê Partiya Demokrata 
Kurd li Sûriyê, Nesredîn îbra- 
hîm, ku yek ji rêberên Tevgera 
Partiyên Kurd li Sûriyê ye, ji Rû- 
dawê re ragihand ku “rêjîmê 
hemû xortên binçavkirî serbest 
berdan." Derbarê rexneyên ku li 
Tevgera Partiyên Kurd li Sûriyê 
tên kirin, Nesredîn Îbrahîm got 
ku "Ev nerînek balkêş e û cihê 
seknandinê ye. Em ji roja roj ve, 
û di van bûyeran de jî, em du- 
bare dikin ku em beşekin ji Tev- 
gera Nîştîmanî ya Sûriyê. 
Biryara me jî mîna ya hêzên 
Ereb e, di Ragehandina Şamê de 
û di Kombûna Demokrat de. 
Wan jî hîn biryar nestandine ji 
bo tevlî xwepêşandanan bibin. 
Em jî mîna wan in." Nesredîn îb- 


rahîm herwiha tirsa xwe diyar 
kir ku bûyerên li Deraa û bajarên 
din diqewimin, li herêmên Kur- 
dan jî pêk werin û gelek xortên 
Kurd bên kuştin û berdewam 
kir: "Em gelekî hişyar in ku di he- 
rêma me de çalakî hebin, lê ne bi 
wê radeyê ku bihêle bên perçi- 
qandin. Gelek lîstikên pîs çêdi- 
bin, em naxwazin bi bahaneya 
nijadperestiyê kuştin di nav me 
de çêbibin, ew belavoka me bêtir 
zextek bû li dijî rêjîmê, ji bo ku 
xort serbest bên berdan." 

Li hember tirsa ku endamên 
çarçoveya siyasî ya nû nikarîbin 
hevkariyeke bi encam pêşkêş 
bikin, Nesredîn Îbrahîm ji Rû- 
dawê re wiha got. "Xebat û hev- 
kariya me heta niha gelekî baş e. 
Em 12 rêxistinin, lê ligel pirhej- 
mariya me jî kar baş dimeşe. Min 
bawere helwesta her 12 aliyan 
heta niha nêzîkî hev e. Çarçoveya 
nû dikare xweşik pêşengiya gelê 
me û tevgera wî ya siyasî bike, çi 
li hember rêjîmê û çi li hember 
rikebirên Sûriyê. " N. Îbrahîm 
herwiha ragihand ku "Berî înê 
civîneke Partiyên Tevgera Niştî- 
maniya Kurd li Sûriyê heye. Di vê 
civînê de em ê biryar bidin ka em 
ê dakevin kolanan û tevlî xwepê- 
şandanan bibin yan na." 


►Zuhêr Salim: Li Sû- 
riyê Kurd dibin hev- 
welatiyên pile yek. 


►Fûad Elîko: "Opozîs- 
yona Sûriyê du beş e, 
yek eşkere ye û ya din 
partiyên olî ne û nax- 
wazin xwe eşkere 
bikin. 


Partiyên Rojava gihiştin hev, 

le dikarin biryare bn 


Rûdaw - 22'ê Nîsanê bi navê îna 
Mezin xwepêşandanên heta niha 
herî mezin li Sûriyê hatin lidarxis- 
tin û hêzên ewlekariyê jî êrîşa heta 
niha herî mezin û bi xwîn di vê 
rojê de pêkanî. Li gor agahiyên 
dezgehên mafên mirovan tenê di 
îna Mezin de nêzîkî 100 xwepê- 
şander li seranserê Sûriyê ji aliyê 
hêzên rêjîmê ve hatin kuştin. Li 
herêmên kurdî jî rêjîmê ji roja înê 
ve zextên li dijî xortên çalakvan bi- 
lindtir kiriye. Di nava 2-3 rojan de 
vexwendinên lêpirsînê ji hejmarek 
mezin a xortên çalakvan re hatin 
şandin. Ligel ku gelek xort li dijî 
vexwendinan derketin û neçûn na- 
vendên ewlekariyê, lê dîsa nêzîkî 
20 xort hatin binçavkirin. 

Li hember vê kiryara rêjîmê 
"Partiyên Tevgera Niştîmaniya 
Kurd li Sûriyê" belavokek derxis- 
tin û ragihandin ku eger ev kiryar 
ranewestin, ew ê ji bo destpêki- 
rina çalakiyên protesoyî yên 
mezin biryarek siyasî bistînin. 
Partiyên Tevgera Niştîmaniya 
Kurd li Sûriyê berî du heftiyan 


wekû siwana hevkariyê ji 12 Par- 
tiyên Rojavayê Kurdistanê hatibû 
damezirandin. Partiyên ku ama- 
dekariya xwepêşandanan heta 
heftiya borî ji xortan re hiştibûn 
û bi rengekî fermî tevlî nebûbûn, 
bi vê daxuyaniya xwe rêjîm xistin 
tirsek mezin, rêjîma ku hertiştî 
dike ji bo ku Kurd tevlî xwepêşan- 
danan nebin. 

Serokê DAD'ê: Aliyên Tev- 
gera Niştîmaniya Kurd li 
marsê dijî? 

Lê belavoka Partiyên Tevgera 
Kurd li cem hin çavdêrên siyasî bû 
cihê nerazîbûnê jî. Parêzer Mistefa 
Osê yê serokê Dezgeha Kurdî Ya 
Mafê Mirov Li Sûriyê (DAD) li ser 
vê belavoka hatî weşandin wiha 
dibêje: "Kesê ku belavokê bixwîne 
hest dike ku aliyên Tevgera Niştî- 
maniya Kurd li merîxê (planêta 
Mars) dijîn û ew ne beşek in ji 
Tevgera Niştîmaniya Sûriyê." Osê 
nerazîbûna xwe dide xuyakirin û 


Besam Mistefa - 
Hêmin Xoşnaw 


Wêneyek ji çalakiyeke Kurdan li Kobanê 


X uya ye ku gelên Sûriyê li ser 
rakirina desthilatdariya J 
Beşar Esad û rûxandina rêjîma wî g 
pêdagir bin. Lê gelê Kurd di nav- g 
bera sozên Beşar Esad û helwêsta b 
opozîsyona Sûriyê de maye. Bi 
baweriya siyasetmedarekî Kurd, 
helwêsta "opozîsyona eşkere" ya 
Sûriyê derheqê Kurdan guheriye, 
lê helwêsta "opozîsyona nehênî" 
ku zêdetir 'şepêlên olî' nûnertiya 
wê dikin, li himber Kurdan ne 
diyar e. 

Nêzîka 40 rojan bi ser xwepê- 
şandanên Sûriyê de derbas bûn. 
Her ku diçe daxwazên xwepêşan- 
derên Sûriyê li ser rûxandina rê- 
jîmê û rakirina desthilatdariya 
Malbata Esad kom dibin. Her çi- 
qasî xwezayeke aştiyane ya xwe- 
pêşandanên Sûriyê hebe jî, lê 
bersivdana xwepêşanderan ji 
aliyê hêzên ewlekariyê yên Sûriyê 
bi agir û hesin, metirsiya guhe- 
rîna xwezaya xwepêşandanan 
zêde kir. Dijberên rejîma Sûriyê 


dibêjin ku ji ber siruşta hovane ya 
rêjîma Sûriyê, pir dijwar e li Sû- 
riyê guherîn weke Misir û Tunisê 
bên holê, lewma bi baweriya hi- 
nekan ligel berdewamî û berfi- 
rehbûna xwepêşandanan 

çarenivîseke weke ya Lîbyayê li 
benda Sûriyê ye. 

Li gor Berdevkê berê yê îxwan 
Misilmîn, Zuhêr Salim ku niha 
niştecihê Brîtanya ye, heta hikû- 
met li himber xwepêşanderan 
tundûtûjiya zêdetir bikar bîne, 
hejmara xwepêşanderan zêdetir 
dibe. Ligel destpêkirina xwepê- 
şandanan li Deraa, careke din ro- 
nahî ket ser Kurdan, ji ber Kurd li 
Sûriyê rastî sitemeke netewî ha- 
tine, herwiha cîgehê cografî yê 


navçeyên Kurd bo xwepêşandan 
û serhildanan baştir e. Loma jî 
Beşar Esad di cih de amadebûna 
xwe pêşan da ku bersiva daxwa- 
zên gelê Kurd bide û bo vê me- 
bestê jî ligel gelek kesayetî û 
serokeşîrên Kurd civiya. Di 
heman demê de biryar da welatî- 
nameyê bide Kurdên ku di sala 
1962'yê de welatîname ji wan hat 
standin. Lê van gavan têr nekirin 
ku baweriya Kurdan bi desthilatê 
çêbibe û tevî xwepêşandanan 
nebin û daxwaza azadî û demok- 
rasiyê nekin. Bi dîtina Serokê Par- 
tiya Yekîtî ya Kurd li Sûriyê Fûad 
Elîko, desthilata Sûriyê ji bilî hil- 
girtina du biryarên awarte, tiştekî 
din ji Kurdan re nekir: "Rêjîma 


Sûriyê derbarê çareserkirina kê- 
şeya Kurd û naskirina mafên ne- 
teweyî û destûrî yên gelê Kurd de 
tiştek nekiriye." 


Kesê bi sozên Beşar 
bawer bike, tiştek ji 
siyasetê fam nekiriye 

Royarê Tirbespiyê ku çalakva- 
nekî Kurdê Sûriyê ye, diyar dike 
ku bawerîkirin bi Beşar Esad bê 
aqiliya mezintirîn e: "Siyasetme- 
darê ku bi sozên Beşar bawer 
bike, diyar e heta îro tiştek ji siya- 
setê fam nekiriye." 

►Wekîlê Alîkarî û 
Rewşenbîrî yê Kon- 
sûlxaneya Fransa li 
iraqê Jean Michel: 
Pêşîgirtina li xwepê- 
şandanan karek xirab 
e û serkêşîkirina xwe- 
pêşandanan ne karê 
opozîsyonê ye 

►Rojnamevanê Ame- 
rîkî yê navdar Frank 
Smiph: 

Bi baweriya Amerîki- 
yan xwepêşandanên 
Kurdistanê 
sîstema deshilatiyê 
digûherînin 


Hewlêr (Rûdaw) - Rojnameva- 
nek Amerîkî yê navdar diyar dike 
ku bi baweriya hevwelatiyên 
Amerîka ew xwepêşandanên li 
Silêmanî tên kirin, wekî xwepê- 
şandanên Tûnis û Misrê di sîs- 
tema deshilatdariya Hikûmeta 
Herêma Kurdistanê de gûhertinê 
dikin. 

Rojnamevanê Amerîka yê nav- 
dar û Endamê Komîteya Paras- 
tina Rojnamevanan Frank Smiph 
sala 1991'ê ji bo şopandina rape- 
rîna gelê Kurd hatibû başurê Kur- 
distanê. Piştî 20 salan carek din ji 
bo bûyeran bi çavê xwe bibîne, 
hatiye Herêma Kurdistanê. 

Smiph eşkere kir ku li Amerîka 
çawa li ser xwepêşandanên li we- 
latên Ereb axaftin tê kirin, behsa 
xwepêşandanên Silêmanî jî tê 
kirin; “Lê ne bi radeya xwepêşan- 
danên welatên Ereb. Di çarçoveya 
nerazîbûnên ku Rojhila Navîn gir- 


tiye nava xwe de, bûyerên He- 
rêma Kurdistanê jî di çapemeniya 
Amerîka de cihê xwe girtiye.” 

Rojnamevanê Amerîkî derbarê 
dîtina çapemeniya Amerîka ya li 
ser xwepêşandanên Silêmanî di- 
bêje: "Dema Amerîkî temaşeyî 
kanala El-Cezîre û El-Erebiye 
dikin û bûyerên Misir, Lîbya û Ye- 
menê dişopînin, wisa hest dikin 
ku xwepêşandanên Herêma Kur- 
distanê jî wekî ya li wan welatan 
di sîstema deshilatdariyê de gu- 
hertinan çêdike.” 

Frank Smiph derbarê dîtinên 
xwe yên li beramberî rewşa He- 
rêma Kurdistanê ku çend roj in li 
Hewlêrê dimîne, dibêje: "Ez niha 
li Hewlêrê me û heta niha ne- 
çûme Silêmanî. Ez bi rêya kana- 
lên ragihandinê rewşa Silêmanî 
dişopînim, min li gel hinek rojna- 
mevan û çalakvanên mafê mirov 
axaftiye. Wekî ku ew behs dikin li 


wî bajarî ne aramî heye, çend roj- 
namevan hatine girtin û îşkence- 
kirin, vê yekê jî li gel me diltengî 
çêkiriye.” 

Tevî ku heta niha xwepêşandan 
li sinorê parêzgeha Silêmanî de 
mane, lê Frank Smiph dibêje: "Em 
tenê temaşeyî rewşa Silêmanî 
nakin, em temaşeyî Kurdistanê bi 
giştî dikin. Li Herêma Kurdistanê 
ev ne ezmûna min a yekem e.” 

Wekîlê Alîkarî û Rewşenbîrî yê 
Konsûlxaneya Fransa li îraqê 
Jeane Michel di daxûyaniyek a li 
gel Rûdawê de diyar kir ku xwe- 
pêşandanên Herêma Kurdistanê 
tiştek erênî ne û rûyê demokra- 
siya Herêma Kurdistanê nîşan 
dide. Michel welatê xwe wekî 
mînak anî û got: "Rojane li Fransa 
mirov wekî Silêmanî tên ser kola- 
nan, daxwazên xwe pêşkêşî hikû- 
metê dikin û ev jî karek pir 
xwezayî ye. Lê ya ne xwezayî ew 


e ku pêşî li xwepêşanderan bê 
girtin.” 

Jean Michel derbarê rolê opo- 
zîsyonê yê di xwepêşandanan de 
got: "Li Fransa opozîsyon li parle- 
mento û ragihandinê rûbirûyê hi- 
kûmetê dibe, li ser mijar û 
pêşhateyan helwestên xwe nîşan 
didin. Lê li Fransa ciwan, xwen- 
dekar, karker û rêxistinên sivîl 
xwepêşandanê dikin û ne karê 
opozîsyonê ye serkêşiya xwepê- 
şandanan bike.” 

Berdevkê konsûlxaneya Ame- 
rîka ya li Bexda jî berî du heftiyan 
ji Rûdawê re diyar kir ku ew li dijî 
bikaranîna şiddetê ya ji aliyê hi- 
kûmet û xwepêşanderên li He- 
rêma Kurdistanê ne. Herwiha 
daxwaz ji hikûmetê kir ku kesên 
gule berdan xwepêşanderan dad- 
geh bikin û daxwaz ji amadeka- 
rên xwepêşandanan kir ku 
aramiyê biparêzin. 


Hewlêr (Rûdaw) - Rawêjkarê 
hevkarî û rewşenbîrî li balyoz- 
xaneya Fransa li îraqê Jean Mic- 
hel ragehand ku niha hikûmeta 
wî di warê vejandina zanistî de 
zêde hevkariya Herêma Kurdis- 
tanê dike û got: "Fransa biryar 
daye salane 100 bursên xwen- 
dinê ji xwendekarên Kurd re 
dabîn bike û li Herêma Kurdis- 
tanê peymangeheke zanistî 
veke." 

Serokê Herêma Kurdistanê 
Mesûd Barzanî di serdana xwe 


Rawêjkarê rewşenbîrî li balyozxaneya Fransa li îraqê Jean Michel: 

Fransa 100 bursên xwendinê dide xwendekarên Kurd 


ya vê dawiyê ya Ewrûpa de ser- 
dana Fransa jî kir û li gel hikû- 
meta vî welatî çend protokol 
îmze kirin. Jean Michel derbarê 
naveroka van protokolan got: 
"Protokol di warê çandî û za- 
nistî de bûn û niha ew peyman 
di warê pêkanînê de ne. Niha 


70 xwendekarên Kurd li Fransa 
master û doktora dixwînin û 
biryar e ji niha şûnde salane 
bursên xwendinê ji sed xwen- 
dekarên Herêma Kurdistanê re 
dabîn bikin." 

Biryar e di Hezîrana îsal de 
peymangeheke zanistî bi rêve- 


biriya hikûmeta Fransî li Hew- 
lêrê bê vekirin. Jean Michel eş- 
kere kir ku li wê peymangehê 
zimanê fransî, dîrok û zanînên 
civakî tên xwendin." 

Derbarê têkiliyên aborî û ba- 
zirganî yên navbera Herêma 
Kurdistanê û Hikûmeta Fransa 


de, navbirî got: "Haya min zêde 
ji wî beşî tune, lê niha têkili- 
yeke baş di navbera şirketa 
Korek Telecom û France Tele- 
com de heye, herwiha niha şir- 
ketên Fransî di warê 
berhemanîna çîmentoyê de li 
Silêmaniyê kar dikin." 


Rojnamevanekî 
Amerîkî û dîploma- 
tekî Fransî: Li welatê 
me xwepêşandanên 
li welatên Ereban 
çawa bên şopandin, 
xwepêşandanên li 
Herêma Kurdistanê 
ji wisa ten ditm u 
şopandin. 


Rojava xwepêşandanên Kurdistanê dişopîne 

Serokê YSK'ê Ali Em 


Raya giştî ya Tirk pir hişyar bû 


►Di krîza vetokirina 
namzetên Kurd de 
raya giştî ya Tirkiyê 
tabloyek pir cûda 
derxist holê. 

►Biryara vegeran- 
dina 6 namzetên 
Kurd di berjewen- 
diya netewperestan 
de ye. 

Hêmin Xoşnaw 

P iştî 72 saetan Lijneya Hilbi- 
jartinê ya Bilind a Tirkiyê 
(YSK) ji biryara vetokirina 12 
namzetan û 7 ji wan Kurd, poş- 
man bû. Ev jî piştî wê yekê çêbû 
ku raya giştî ya Kurd û Tirk li 
dijî biryara YSK'ê rawesta û 
piştgirî dan wan namzetan. 

Roja 18.04.2011'an Lijneya 
Bilind a Hilbijartinên Tirkiyê 
12 namzet û piraniya wan jî 
Kurd, ji bo tevlî hilbijartinên 
hezîranê yên bê bibin, bê beş 
kir. Lê piştî 3 rojan YSK ji bir- 
yara xwe poşman bû. Bi bawe- 
riya çavdêran ev herdu biryar 
wê bandorên diyar li ser enca- 
mên hilbijartinê bikin û bi ba- 
weriya wan MHP yekemîn 
sûdmendê vê bûyerê ye. 

Bi baweriya efser û dadwerê 
leşkerî yê xanenîş Umît Kara- 
taş, YSK dikarîbû bi awayek 
hestyartir li ser wê dosyeyê kar 
bike, rê nedana wê biryarê û 
nerazîbûnên mezin rûnedaban. 
Navbirî dibêje: "Tevî ku wekî 
biryarek siyasî tê dîtin, lê di 
bingehê xwe de ne wisa ye û 
xwe dispêre maddeya 76 a des- 
tûrê. YSK bi awayek rast ma- 
mele li gel derxistina wê 
biryarê nekir, nekarî raya giştî 
ya Tirkiye û Kurd ji rastiya wê 


biryarê bide fêmkirin. Ji ber 
biryara wan ne rast bû û li gel 
reaksiyonan guhertin." 

Di encama biryara YSK'ê de li 
piraniya bajarên Kurdan xwe- 
pêşandan û nerazîbûn gihan 
asta bilind û xwepêşanderên 
Kurd êrişî cihên giştî kirin. Po- 
lîsên Tirk jî ji rûbirûbûna xwe- 
pêşandanan texsîr nekir û di 
encamê de ciwanek 17 salî yê 
bi navê Îbrahîm Oruç li baja- 
rokê Bîsmîla Amedê kuştin. 

Guhertinên cîddi bi 
ser raya giştî ya Tir- 
kiyê de hatine 


Namzetê serbixwe yê Amedê 
Altan Tan biryara rê nedana bo 
namzetên Kurd bi pêngavek 
baş wesif kir û got: "Ew şiddeta 
di encama ne rewa de hat holê, 
ber bi kêmbûnê ve diçe û em 
hêvîdar in ku hilbijartin di rew- 
şek baş de bê kirin." 

Di dîroka Komara Tirkiyê de 
cara yekem e raya giştî ya vî 
welatî li pirsgirêka Kurd xwedî 
derdikeve û saziyek a dewletê 
li beramberî Kurdan bê mafê 
kir. Vê yekê jî îspat kir ku gu- 
hertinên ciddî bi ser raya giştî 
ya Tirkiyê de hatine, ji bilî dez- 
geha ragihandinê ya Zaman ku 
girêdayî Fethullah Gulen e, 
hemû dezgehên din ragihan- 
din, rexne li YSK'ê girtin û dax- 
waz kirin ku ew biryar bê 
hilweşandin. Bi baweriya Altan 
Tan raya giştî ya Tirkiyê ne ya 
salên borî ye; "Raya giştî li ser 
berjewendiyên welatê xwe 
mikûr tê, dizane çi rast e û çi 
nerast e. Zû fahm kirin ku hel- 
westa nerazîbûna Kurdan rewa 
ye. Ji wê yekê baş têgihiştin ku 
eger Kurd hilbijartinê protesto 
bikin, zehmet e hilbijartin bê 
kirin." 


Raya giştî hêjayî sipasiyê 
ye 

Bi baweriya parlementerê 
berê yê CHP'ê û namzetê ser- 
bixwe yê Kurd ê Colemêrgê 
Esad Canan, pirsgirêka Kurd di- 
kare raya giştî ya Tirkiyê ber bi 
demokrasiyê ve bibe. Di vê der- 
barê de got: "Reyên pirsgirêka 
Kurd ewqas kûr in, neçar kir ku 
hemû kes bifikirin û çavekê li 
xwe bigerînin. Di krîza vetoki- 
rina namzetên Kurd de raya 
giştî ya Tirkiyê tabloyek pir 
cûda derxist holê, lewra hêjayî 
sipasiyê ye." 

Bi baweriya Rêveber û Xwe- 
diyê Şîrketa Metropol a bo 
anket û lêkolînan Ozer Sincar 
biryara veto û vîze dana nam- 


detên li navçeyên Kurdan û 
Stenbolê wê bandorê li ser 
dengderên netewperestên 
nava CHP û AKP'ê bike, heta 
dengê xwe bidin MHP'ê. Di 
anket û lêkolînên çend salên 
borî de derket holê ku dengê 
MHP'ê bi bernameyên aborî û 
civakî yên wê partiyê zêde 
nabe, belkî bi pêşketina pirsa 
Kurd ve girêda ye." 

Bi baweriya Sincar; "Eger 
MHP nekeve parlementoyê, wê 
AKP bigîhe nêzî 400 kursiyan. 
Ev jî têr dike ku biryara destû- 
rek nû bide. Eger MHP bikeve 
parlementoyê, wê biryardana li 
ser destûrek nû pir zehmet be." 

Lê bi baweriya nivîskar û Rê- 
vebera Nivîsînê ya Rojnameya 
Taraf Yasemîn Çongar, bandora 


3 mehan Rûdawê bêpere bixwîne. 
Agahiyên zêdetir di rûpela 13 de. 


zetên Kurd wê di berjewendi- 
yên MHP'ê de be; "Berî wê 
biryarê hemû amajeyan nîşan 
dida ku wê dengên MHP'ê di 
bin ji sedî 10'ê re be. Lê ew şid- 


wê krîzê li ser encamên hilbi- 
jartinê çênabe; "Eger demê 
navbera herdu biryarên YSK'ê 
zêdetir bûna, wê bandor li ser 
encaman çêkiribana." 


Raya giştî ya 
Tirkiyê têgihîşt 
ku eger Kurd 
hilbijartinê 
protesto bikin, 
zehmet e hilbi- 
jartin bê kirin 



Ahmet Dere 


YSKûDewlet 



B iryara YSK'ê ya derbare namz 
tên BDP'ê dengekê pir mezin 
veda. Ne tenê li Kurdistanê, herweha 
li Tirkiyê û di qada navneteweyî de jî 
ew bû sedemê helwestên derdorên 
cûrbecûr. Di nava derdorên ku hel- 
west nîşan dan de rastgir û muhafa- 
zakar jî hebûn. Lewre, di nava 
demekê kurt de YSK'ê biryara xwe 
guherand û ji namzetên BDP'ê re de- 
riyê ketina hilbijartinan vekir. 

Paşvegavavêtina YSK'ê dilxweşî 
çênekir, tenê ew bû sedemê ku çala- 
kiyên şermezarkirinê bisekinin. 

Çawa ku biryara YSK'ê ne qanûnî bû, 
paşvegavavêtina wê jî di çarçoveya 
rêbazên qanûnî de çênebû. Di her du 
gavan de jî YSK'ê neqanûnî kir. 

Divê em bizanibin ku YSK saziyeke 
bingehîn a dewletê ye. Li gorî des- 
tûrnameya wê û herwiha zagona 
bingehîn, biryarên vê saziyê mutlaq 
in û nayên guhertin. Heta niha car 
caran di biryarên heman saziyê de 
guhertin pêkhatibin jî, ew bi giranî 
di warê teknîkî de mane. Lê belê, li 
hemberî helwesta Kurdan û ya der- 
dorên demokratîk YSK şok bû, di 
nava demekê pir kurt de paşve gav 
avêt. Ev rewşa YSK'ê bêyî agahiya 
dewletê derneketiye holê, nêzîkatiya 
giştî ya Dewleta Tirk bû xwediyê gi- 
raniyeke mezin. 

Çendî YSK li gorî fermana hikû- 
meta AKP'ê tevnegeriyabe jî, biryara 
wê ya vetokirina namzetên BDP'ê li 
xweşiya pir rayedarên heman par- 
tiyê hatibû. Lewre, di roja destpêkê 
de hin rayedarên heman partiyê, 
weke Omer Çelik, bi daxûyaniyên 
xwe piştgiriya YSK'ê kirin. Wan hêvî 
nedikirin ku helwesta girseyan û ya 
cûrbecûr derdoran hewqasi tûnd be. 

Bi vê paşvegavavêtina YSK'ê pêva- 
joyekê nû jî hatiye destpêkirin. Bi 
awayekî eşkere hatiye dîtin ku eger 
gel bixwaze dikare li Tirkiyê hin tiş- 
tên, ku weke tabû têne dîtin, biguhe- 
rîne. Êdî kes nikare bêje «Di Zagona 
Bingehîn de xalên ku nayên guhertin 
hene», ji vir û şûn de tişta ku neyê 
guhertin tine. 

Şûndegavavêtina YSK'ê dikare 
weke serkeftineke BDP'ê were dîtin 
û di hilbijartinan de jî wê bandorê li 
ser dengên wê çêbike. Lê belê, ez vê 
yekê zêdetir weke serkeftineke 
hewldanên demokrasîxwazan dibî- 
nim. Pêwîst e ji vê rewşê sûdek baş 
were wergirtin û di xizmeta pêşeroja 
Tirkiyê de bê bikaranîn. Ev jî karê 
Kurdan û herwiha ya hemû derdo- 
rên demokrasîxwaz e. 

Biryareke ne di cih de bû sedemê 
helwestên mafdaran û derî li pêvajo- 
yeke nû vekir. Serkeftin û serfirazî 
herdem di encama helwestên rast û 
di cih de derdikevin holê. 

Wiai p j 


Ji bo gelek kesên ku li welatê wan pirsgirêkên siyasî, civakî û 
aborî hebin, hatina bo Almanya wek azadiyê ye. Ligel îlticayê 
û berdewamkirina xwendina bilind ji bo wan kesan rêyek din 
jê heye: Bi kesekî hevwelatî re zewaca bir pere. 


Azad Dîcle 


"Ji kerema xwe tu dikarî ji 
min re bo zewacê jinekî 
Alman bibîni?" Ev gotinên xor- 
tekî Kurd ê 28 salî ne ku niha li 
Stanbolê dijî û hewl dide ku 
were Almanya. Li Almanya heva- 
lekî wî dijî û ev daxwaz ji wî ki- 
riye. "Eger ez heta 6 mehan 
neyêm Almanya wê min rêkin 
leşkeriyê û ez ti carî nadim ber 
çavên xwe ku herim leşkeriya 
Tirkan bikim." Evxortê Kurd B.K, 
ji bo 15 mehan leşkerî neke, dix- 
waze derkeve Ewrûpa û ji bo vê 
jî jê re bingehek lazim e. Ango 
tenê rêyek heye ew jî zewac e. Ji 
bo vê zewacê B.K destnîşan dike 
ku wî 10 hezar Euro pere amade 
kiriye. 

Kurd, Tirk, Ereb, Faris û ji 
gelek welatên cîhanê mirov ji 
ber çendîn sedeman welatên 
xwe diterikînin û berê xwe didin 
welatên Ewrûpa, nemaza Al- 
manya. Biyanî an ji sedemên si- 
yasî tên Ewrûpa û îltica dikin, an 
bi armanca berdewamiya xwen- 


dina bilind, an 
bi armanca yekkirina malbatê an 
jî bi rengekî din: Zewaca bi pere. 

Ji bo xwişka xwe li mêrêk 
xwediyê pasaport digere 


Ji bo zewaca bi pere zilamekî 
an jineke xwediyê pasaporta hev- 
welatiyê welatekî Ewrûpa lazim 
e. Kesê/a ku bixwaze ji welatek 
din were Almanya divê bi rêyên 
fermî bi hevwelatiya/ê Almanya 
re zewacê çêke daku bi hêsanî ka- 
ribe were û bimîne. Bi kêmanî ev 
kes divê du sal zewicandî bimînin 
da ku mafê mayînê bidestbixin. 
Niha ji bo zewaca du salî di nav- 
bera 8 û 16 hezar Euroyan de 
pere tê dayîn. 

S.T jineke Tirk a karmend e û 
herçiqas ew qebûl neke jî li gor 
gotinên nasên wê, bi rêya zewacê 
hatiye Almanya û piştî du salan 


ew û mêrên xwe ji hev 
cuda bûne. S.T (29) li 
bajarê Zonguldakê ku di- 
keve Behra Reş, hatiye 
dinê û niha li Almanya, li 
bajarê Mulheimê xwediya 
dikaneke frisor e. Ew dix- 
waze xwişka xwe ya 24 
salî ya ku niha li Zongul- 
dakê diçe kursa almanî, 
bîne Almanya cem xwe. Lê 
ne bi rêya xwendinê û ne jî 
bi rêya îlticayê dikare ev yek 
pêkbîne. Zilamek 34 salî ê ku de- 
mekê li dikana S.T kar kiriye, H.K 
dibêje: "S.T dizanibû ku ez hevwe- 
latiyê Almanya me û di kar de jî 
pir bi min bawer dikir û kasaya di- 
kanê jî her tim teslîmê min dikir. 
Di destpêka sala 2010'ê de rojek ji 
min pirsî ka ez bi xwişka wê re ze- 
wacê qebûl dikim yan na. Amade 


bû ku 12 hezar Euro pere jî bide 
min, lê min jê re got eger ez bize- 
wicim ez ê bi rastî bizewicim, ne li 
ser kaxiz." 

Wek ku H.K dibêje, S.T hê jî dev 
jê bernedaye û jê re dibêje "ez li 
benda bersiva te ya erênî me." 


"Di vê malê de jin najî" 

Hasan Gezer Kurdekî ji Ser- 
hedê ye û ji Rûdawê re serpêha- 
tiya hevalekî xwe yê ji Anatoliya 
navîn vedibêje. Hevalê Hasan, îb- 
rahim F. di sala 1999'ê de hatiye 
Almanya û îltica kiriye, lê piştî 4 
salan jê re bersiva "red" hatiye. 
Hasan serpêhatiya hevalê xwe 
wiha dom dike: "Bi kaçaxî di do- 
neran de kar dikir û perê xwe di- 
civand. Piştî ku bersiva red 


wergirt nêzîka salekê xwe veşart, 
paşê di sala 2005'ê de jineke 
Alman a 49 salî dît û pê re zewacê 
çêkir. Jinik ji ber nexweşiya tilyak 
û alkolê hîn nû ji nexweşxaneyê 
derketibû. îbo sozê 10 hezar Euro 
dabûyê û wê du salan pê re zewi- 
candî bimana. îbo mehane pere 
dida jinikê. Lê mala îbo biçûk bû 
jinik jî li mala xwe dima. Polîs 
guman dikin û şevekê davêjin ser 
mala îbo, mêze dikin ku ew bi 
tenê ye û di wê malê de ti eşya û 
amûrekî jinan tuneye û polîs di- 
bêje, di vê malê de jin najî, ev ne 
zewaceke rastîn e." 

Jiber ku îbo wê demê meha- 
neya jina Alman nedabû, jinik 
bersiva pirsên polîs dide û her 
tişt vedibêje. Hasan dibêje, "îbo 
şandin Tirkiyê." 


Testa naskirinê 


Li gor nûçeyekî ya rojnameya tirkî Hurriyetê, ji bo li pêşiya kesên bi rêya zewacê ji Tirkiyê werin Al- 
manya bê girtin, wezarete Almanya ya Derve di sala 2009'ê de ji pirsên balkêş testek amade kir. Dema 
kesekî li Almanya dijî û bixwaze bi kesekî li Tirkiyê dijî re bizewice, diçe Daireya Biyaniyan di heman 
demê de kesê/a ku li Tirkiyê dijî jî bang lê tê kirin ku here konsulata Almanya. Yek li Almanya û yek jî li 
Tirkiyê ev herdu kes di heman demê de ji wan ev pirs tên kirin ka gelo ev kes bi rastî jî hevdu baş nas 
dikin an na. Pirs wiha ne: 

Hevjinê/a we sola çend nimro dike lingêxwe? 

Hevjinê/a di nava ciyan de li milê rastêyan li milê çepê radizê? 

Hevjinê/a di taştê de çî vedixwe? 

Hevjinê we bi jilêtê an bi makineyê tiraş dibe? 

Navê dê û bavê hevjînê/a we çiye? 

Şahidên zewaca we hene, ku hebin kî ne? 

Parlamenê Berlînê yê Grûba Keskan Ozcan Mutlu jî vê testê rexne dike û dibêje ku rayedarên Alman ji 
bo zewacên sexte derxînin holê "guman ji hemû zewacên ji Tirkiyê dikin. Ev nayê qebûlkirinê." 


Almanya penaberê Kurd Hanifi Bulu paşve şand 


Munchen (Rûdaw) - Mehmet 
Hanifi Bulu (51) yê ku 21 sal bi 
fermî li Almanyayê dijiya û mafê 
parastina ji dersînorkirinê wer- 
girtibû, tevî nerazîbûnên partiyên 
siyasî yên Alman û çalakvanên 
mafên mirovan, di 17'ê Nîsanê de 
bo Tirkiyê hat şandin. 

Di hejmara xwe ya 91'ê de Rû- 
dawê raportek derbarê Mehmet 
Hanifi Bulu yê bavê 2 zarokan de 
weşand û bal kişandibû ser me- 
tirsiya dersînorkirina wî ji Al- 
manyayê. Lê dawiya dawî 
rayedarên Alman biryara xwe 
pêk anîn û Bulu paşve şandin. 

Mehmet Hanifi Bulu beriya 21 
salan ji bo karkirinê bi fermi ha- 
tibû Almanyayê û ji ber ku di sala 


1995'ê de tevlî çalakiya serdegir- 
tina Komela Kurd li Munchenê 
(Kurdischer Elternverein) bûbû, 
ew bi 3 salan hatibû cezakirin û 
Almanya dixwest wî dersînor 
bike. Bulu beriya 12 salan cezayê 
xwe xelas kiribû û ji girtîgeha 
Munchen-Stadelheimê hatibû 
berdan. Piştî derketina ji girtî- 
gehê, Bulu kar û barê xwe yê si- 
yasî domdikir û wekî 
sempatîzanekî PKK'ê dihat naski- 
rin. Tevî vê yekê jî berpirsên 
Alman her di nav hewldanê de 
bûn ku wî dersînor bikin û bişî- 
nin Tirkiyê. 

Buroya Koçberî û Penaberan a 
bajarê Munchenê di 7'ê Nîsana 
îsal de jî xwestibû M.Hanifi Bulu 


bişîne Tirkiyê, lê we demê Bulu li 
ber xwe dabû û paşveşandina wî 
hatibû rawestandin. Lê ew ji aliyê 
polisan ve hatibû binçavkirin û 
dîsa xistinbûn girtîgeha Stadel- 
heimê ya li Munchenê. Ji 7 heta 
17'ê Nîsanê Mehmet Hanifi Bulu 
ketibû greva birçîbûnê. 

Ji bo piştgiriya Bulu, 12'ê Nî- 
sanê li Munchene saziyên mafên 
mirovan û partiyên siyasî yên 
Alman, wekî Partiya Kesk û Par- 
tiya Çep xwepêşandanek li pêş- 
berî Wezareta Navxwe ya Eyaleta 
Bayern lidarxistinbûn û siyaseta 
penaberan a Hikûmeta Almanya 
protesto kiribûn û xwestinbûn ku 
paşveşandina Mehmet Hanifi 
Bulu bê sekinandin. Lê dîsa jî ra- 


yedarên Alman guh nedan van 
çalakiyan û di roja 17'ê Nîsanê de 
Bulu ligel du polîsên Alman bi fi- 
rokeyekê ji Munchenê bo Antal- 
yayê paşve hat şandin û teslîmiê 
polîsên Tirk hat kirin. Li gor aga- 


hiyên ku birayê Mehmet Hanifi yê 
biçûk Bîrol Bulu dan Rûdawê, 
"polîsên Tirk li Antalyayê li deriyê 
balafirgehê nezikî 3-4 saetan îfa- 
deya Hanîfi girtine û paşê ew ser- 
best hatiye berdan.'' 


“Bi xwişka min re 
bizewice, 12 hezar 
Euro bidim te" 

sala 2008'ê de 
jî ew hate girtin 
û dîsa îşkence 
dît. Ji ber 
zorda- 
riya 

jîmê U 
wî 


Penaberên ‘reş' 


Munchen (Rûdaw) - Roja 
23'ê Nîsanê Kurd û Erebên 
bajarê Munchenê li mey- 
dana "Sendlinger-Tor-Platz" 
çalakiyek li hemberî siya- 
seta dewleta Sûriyê lidar- 
xistin. Nezikî 150 
çalakvanên Kurd, Ereb û 
Alman di saet 15:00'de li 
meydanê kombûn û ji bo 
azadî û demokrasiyê li Sû- 
riyê gazî kirin û zilm û zora 
ku li gelên Sûriyê tê kirin 
şermezar kirin û alîkarî ji 
bo gelên Sûriyê xwestin. 

Xwepêşandan ji aliyê 
"Syrische Gesellschaft in 
Munchen" û "Komitee fur 
Zusammenarbeit der 
syrischen Kurden in De- 
utschland" hat lidarxistin. 


Hîm Mele Ehmed 


Dest danîn ser 5 zarokên wan 


Herten (Rûdaw) - Saziya Ciwa- 
nan (Jugendamt) dest danî ser 5 
zarokên Malbata Dag a li bajarê 
Herten a Almanyayê dijîn. îdiaya 
Jugendamtê ew e ku li dijî zaro- 
kan tundî hatiye kirin. Bav Ab- 
dullah Dag jî da zanîn ku hemû 
idia pûç in û ew ê têkoşîna hu- 
quqî bimeşînîn. 

Malbata Abdullah Dag û Ra- 
hime Dag ji mêj ve li bajarê Her- 
ten a Eyaleta NRW ya Almanyayê 
dijîn. Saziya Ciwanan (Jugen- 
damt) bi mebesta ku li diji zaro- 
kan şîdet tê bikaranîn dest danî 
ser 5 zarokên malbatê ku ew jî: 
Gurbet (5), Muhammed Alî (3), 
Îbrahîm Xelîl (18 Mehî), Seyid 
Wakas (5 Mehî) û Baran ê (5 
Mehî) ne. Malbata Dag li dijî vê 
bûyerê neçar û bi bertek in. Bav 
Abdullah Dag ku idiayan red 
dike, serpêhatiya xwe wiha tîne 
ziman; "Îbrahîm Xelîl ê 18 mehî 
bi qedeha avê li serê zarokê da, 
me jî ew bir nexweşxaneyê. Li 
wir me anî ziman ku bûyer çawa 


rûdaye. Zarok 24 saet di bin çav 
de hiştin, dû re jî gotin ku ev ne 
karê zarokeke 18 mehî ye û 
agahî dan polîs û Jugendamtê, 
ew jî hatin, zarokê li nexweşxa- 
neyê, yên li hêlînê û li malê jî tev 
birin. Em şaş û metel man, şok 
bûn, me nekarî derdên xwe bi 
wan bidin fahmkirin.” 


"Ev ji hestên tolhildanê tê" 

Bav Abdullah Dag herwisa 
destnîsan dike dike ku li pişt vê 
bûyerê mebestên cihê hene û 
wiha li îdiayên xwe berdewam 
dike:"Ev seranser tolhildan e. 
Jina ku ji bo alîkariya xêzana min 
ji Saziya Ciwanan hatibû şandin, 
di bûyerê de roleke nebaş dilîze. 
Beriya demekê li mala me hinek 
pare winda bûn, qîza min jî got 
ku wê biriye. Ev bûyer bû se- 
dema nexweşiya di navbera me 
de. Me nedixwest êdî ew were 
mala me, lê sazî qebûl nekir. Ev 


jina wezîfedar bi hasten tolgirî 
wiha anî serê me.” 

Bav Abdullah Dag anî ziman 
ku ev jina ji saziya ciwanan dem 
bi dem li zarokên wî jî xistine, lê 
wan nekariye tu tiştek îspat ikin. 
Dag rewşa neçar û tengaviya 
malbatê wiha anî ziman: "Bûye- 
rek wiha yekem car e tê serê me. 
Em nizanin çi bikin. Me serî li 
mehkemeyê da, di 2'ê Gulanê de 
dadgeh heye. Li aliyê din me serî 
li saziyên sivîl ên civakî, partiyên 
siyasî û li dêrên olî jî da. Ji bo 
şûndegirtina zarokan çi ji destê 
me tê, em dikin. Bûyereke wiha 
ne li gorî mirovahiyê û ne jî de- 
mokrasiyê ye.” Dayîk Rehîme 
Dag jî dibêje ku mala wê wêran 
bûye, cêwiyên wê yên 5 mehî jî ji 
destê wan girtine û ew nikare bi 
vê janê li ber xwe bide. 

Derbarê bûyerê de me xwest 
em agahî ji Saziya Ciwanan û ji 
xanim Kalmayer ku bi malbatê 
re têkildar e, wergirin, lê li gel 
hewldanan jî ev pêknehat. 


P enaberî qedereke ku ji salên 
90'an heta îro di jiyanan 
Kurdên Sûriyê de bûye beşek 
xurt, nemaze di nav xortan de. 
Eger ew ne penaber bin li der- 
veyî welêt, ew li hundurê welêt 
jî bi vê gotinê re dijîn. Penaberî 
bûye çareyek û rêyek li pêşiya 
gelek xortên Kurd. Beşek din jî 
heye ji xortên Kurdan ku 
du cîhanan de asê mane. 
karin li Ewrûpa bibin pe 
ne jî dikarin vegerin wel 

Li Almanya 24 saatan 
nav çar dîwaran de 

Hozan û Cotkar du xortên 
Kurd in, ji Qamişlo ne. Zêdeyî 6 
meh in e ew di rewşeke ne xuya- 
kirî de ne, ew kesên 'reş' in. 
Hozan di destpêka axaftina xwe 
de bi bîr dixe ku ev şeş meh in 
ew xwe li cem dostan vedişêre û 
nikare ji mal derkeve; "Pir zor e 
mirov 24 saetan di mal de bi- 
mîne û bi tirs derkeve. Ez nika- 
rim pir telefonan vekim û 
nikarim bi navê xwe yê rastî bi 
her kesî re biaxivim.” Hozan îb- 
rahîm wisa rewşa xwe şirove 
dike, dûre ew tirsa xwe ya ji gir- 
tinê tîne ziman û wiha berde- 
wam dike: "Girtin dawiya 
hertiştî tîne û belkî min vegerî- 
nin Sûriyê.” 

Hozan jî 20 salî bû gava ew li 
Sûriyê di sala 2004'ê de hate 
girtin. Ew xwendevanê sala yekê 


bû di Zanîngeha Şamê de. 
wî beşdariya xwe 
pêşandanekê 
bû. Di wî te- 
menê xwe 
yê nazik de 
salekê di 
zindanê d 
ma û p 
kence 
sala 2 


Su 


di- 

karî xwendina xwe berdewam 
bike. Lewra wî jî berê xwe da 
Ewrûpayê. "Ez bi qaçaxî derke- 
tim, ji bo ez ji girtin û stresa 
hêzên ewlekariyê xilas bibim. 
Berê min li Almanya bû, da ku 
xwendinê berdewam bikim, lê li 
Romanya hatim girtin. Paşê çûm 
Swîsre. Li wir dixwestin min ve- 
gerînin Romanyayê, lê li wir wê 
rewşa min pir xirab bûba. 

Lewra ez vegeriyam Tirkiyê.” 
Hozan wisa dibêje û dide zanîn 
ku ev nêzîkî şeş meh in ew li 
Tirkiyê veşartî ye, li ser hêviya 
ku careke din were Almanyayê. 

Ev sal û meh bê sûd ji 
temenê me diçin 


B. Ehmed li cihekî di navbera 
bajarên Essen û Dortmundê de, li 
rojavayê Almanyayê, ev 4 meh in 
xwe veşartiye. Wî sala çûyî bi qa- 
çaxî ji Qamişlo berê xwe dabû 
Ewrûpayê. Qaçaxçiyan ew gihan- 
din Fransayê. Li wir gava rewşa 
wî ya penaberîyê ber bi xirabiyê 
ve çû, wî berê xwe dabû Alman- 
yayê. Li wir wî daxwaza mafê pe- 
naberiyê kir. Piştî çar mehan, 
gava wî bawer kir ku rewşa wî 
hêdî hêdî ber bi başiyê diçe, şe- 
vekê ji nişka ve polîsan avêt ser 
oda wî ya di xaniyê penaberan de. 
Lê ji ber ew ne li mal bû, ew ji gir- 
tinê rizgar bû. Bi rêya parêzerekî 
xwe ew pê hesiya ku dezgehên 
Fransî şopên tiliyên wî rêkirine 
Almanyayê. Li gor yasaya Alman- 
yayê, divê B. Ehmed bi zorê bo 
Fransayê bê vegerandin. 

B. Ehmed, mîna Hozan û gelek 
kesan, di nav çar dîwaran de ve- 
şartî ye. Ne dikare bibe penaber 
û ne jî dikare vegere welatê 
xwe. Yasayên dewletên Ewrûpî 
rê nadin ku ew daxwaza mafê 
penaberiyê jî bikin, lê ew nika- 
rin vegerin welatê xwe jî. 

B. Ehmed dibêje "Sûriyê, Ew- 
rûpa û yasayên bê sedem û asê 
rênadin ku çîroka mirov bê bi- 
hîztin. Ev sal û meh bê sûd ji te- 
menê me diçin.” 


Sûriyê protesto kirin 


Di nav du cîhanan de asêyî 

Soran Behaedîn Hewlêr 

M amostayê Zanîngeha Sela- 
heddîn Dr. Ferhad Pîrbal 
pirtûkek xwe ya helbestan wek 
CD amade kir û pêşkêşî kesên 
nabîne, dike û dibêje: “Ez bi ni- 
yetim hemû berhemên xwe 
bikim CD û da hemû kor sûd jê 
wergirin." 

Li gor îstatîstîka Wezareta Da- 
rayî û Aborî ya Hikûmeta He- 
rêma Kurdistanê, li Kurdistanê 
10 hezar kesên nabînin mûçeya 
alîkariyê ji hikûmetê werdigirin. 
Yekitiya Kor û Kêmbînên Kurdis- 
tanê dibêje; “Nêzî 5 hezar enda- 
mên me hene.” 

Heftiya borî CD'yek a Dr. Fer- 
had Pîrbal ket bazarê ku bi 
dengê xwe tomar kiriye. Ew CD 
ji 11 trakan pêk tê û 2 hezar 
dane jê hatine çapkirin. Ew CD 
piranî ji helbestên Pîrbal ên li 
derve nivîsandîn pêktê. 

Li zanîngeha Selaheddîn 
xwendekarê master ê Edebiya 
Kurdî Hesen Yûsif derbarê wî 
karê Pîrbal de dibêje: “Xizmetê 
digihîne kesên nabînin û heta di- 
gihîne mamostayên zanîngehê jî, 
çavê hinekan kêm bûye û karîna 
xwendinê nemane.” 

Dr. Ferhad Pîrbal derbarê wî 
karî de ji Rûdawê re diyar kir ku 
ji dema pirtûkxaneya Şerefxanê 
Bidlîsî hebûyî ve, fikra wê yekê 
kiriye ku ji kesên nabînin re pir- 
tûkxaneyekê veke. Pîrbal wiha 
axivî: “Gelek kesên nabînin heva- 
lên min in û kesên rewşenbîr in. 
Pir girînge ku kesên nabînin bi- 
nivîsin û eger binivîsin, wê di 
ezmûn û dîtinek cûda de gelek 
tiştan keşif bikin.” Pîrbal biryar 
daye ku hinek pirtûkan bi dengê 
xwe ji bo kesên nabînin bixwîne 
û dixwaze hemû pirtûkên xwe bi 
deng li ser CD'yan belav bike; “Ez 
tenê ji bo hevalên xwe yên nabî- 
nim vî karî dikim.” 


Ji bo kesên nabînin CD-Pir- 
tûk 

Bi baweriya Berpirsê Ragihan- 
dina Yekitiya Kor û Kêmbînên 


Ferhad Pîrbal ji koran re 
CD'yek tomar kir 


Pîrbal: Kor daxwaz dikin ku pirtûkên bi deng 
ji wan re bên tomarkirin 

Korek: “Eger pirtûkên bi deng hebin, 
em ê ji Teha Hûsên zîrektir bibîn" 








w 














Kurdistanê Luqman Şewket CD 
ya Pîrbal ji kesên nabînin re 
awirdanek e. Luqman behsa wê 
yekê kir ku li Kurdistanê nêzî 
100 pirtûkên tomarkirî hene, 
lewra dibêje: “Pêwîst e hikû- 
met li ser çapxaneyan bike bir- 
yar ku pirtûkan bi CD jî belav 
bikin û ji bo mirovên ne xwende- 
kar jî sûd jê wergirin.” 


Pirtûk 


Wezîrê Rewşenbîrî yê Hikû- 
meta Herêma Kurdistanê Kawa 
Mehmûd tomarkirina çapeme- 
niyan bi awayê deng, wekî fikrek 
baş dibîne û bal kişand ser wê 
yekê ku berê ji bo veqetandina 
studyoya deng ji bo kesên nabî- 
nin alîkarî kirine; “Li gelek wela- 
tan pirtûkan têxin ser CD'yan. 
Dema mirov diçin geştê, guhdar 


dikin. Eger ev yek li Kurdistanê ji 
bo pêwîstiya gel bikeve bazarê, 
wê bibe karek bazirganî û wê 
demê çapxane wê bi xwe amade 
bibin ku wî karî bikin.” 

Li navenda Yekitiya Kor û Kê- 
mendamên Kurdistanê odeyek 
taybet ji bo tomarkirina pirtûkên 
dersê yên ji refa 1-6'ê seretayî 
hatine tomarkirin, heye. Ev 6 
meh in tomargehek nû danîne û 
12 pirtûkên cûr be cûr tomarki- 
rine. Li Silêmanî jî Rêxistina Der- 
yaya Fransî heye, kesek kor 
serpereştiyê dike û karê tomar- 
kirina pirtûkên bi deng dike. 
Hesen dibêje: “Min 30 pirtûkên 
pir baş ji wê rêxistinê wergir- 
tine.” 


"Kesên nabînin jîr in" 

Di nava kesên nabînin de salên 
heftiyan ên çerxa borî kesên jîr 
ên wekî muzîsyen, hunermend, 
helbestvan û mamostayên olî 
derketine. Dr. Kamil Hesen Besîr 
wekî Kurdê yekem li Bexda dok- 
tora wergirtiye. Hesen Yûsif li 
Kurdistanê yekemîn xwende- 
karê kor e ku master dixwîne. 
Hesen dibêje: “Eger pirtûk bi 
awayê deng bên tomarkirin û alî- 
kariya kesên nabînin bê kirin, bi 
mîsogerkî wê di nava me de 
kesên ji Teha Hûsênê Ereb jîrtir 
derkevin. Kesên nabînin jîr in, ji 
ber ji sedî 75'ê enerjiya laşê 
mirov bi rêya çav diçe.” 

Ji bo nivîsandina nameya dok- 
tora pêwîstiya Hesen bi dehan 
çavkanî heye û neçar e daxwazê 
ji hevalên xwe bike pirtûkên wî 
jê re tomar bikin. Hesen vê yekê 
wekî karek pir giran dibîne û pê- 
wîstî bi pereyek zêde heye. Pir 
kêm kesên nabînin dikarin vî 
karî bikin û bi hemû zimanên din 
pirtûkên bi deng hene. 

Heta niha Hesen bi rêya radyo- 
yan 80 pirtûkên deng ên Kurdî 
peyda kiriye. Piraniya wan jî 
roman in û dibêje, eger hikûmet 
alîkarî bide radyoyan, dikarin bi 
awayek herî hêsan pirtûkan 
tomar bikin; “Ew jî xizmetek herî 
mezin e.” 


Destxeta Mîrîtiya Hekariyan hat dîtin 


►Destxete ku ha- 
tiye dîtin qala 
kurtejiyan û şece- 
reya binemala 
Mîrê Hekariyan 
dike 

Koln (Rûdaw) - Li gundekî 
Wanê derbarê jiyana Mîrîtiya 
Hekariyan de destxeteke ku ji 
694 rûpelan pêk tê, hate dîtin. 
Destxet di salên 1700'an de, ji 
aliyê katibên Mîrê Hekariyan 
Mîrza Mihemed û Temirxan ve 
hatiye nivîsandin. 

Li gor nûçeya AkNews'ê dest- 


xeta mîrîtiya Kurdan a Mîrên 
Hekariyan li gundekî Wanê, ji 
aliyê siyasetmedarê Kurd Maz- 
har Dûderî ve hate dîtin. Cizû- 
benda vê pirtukê çermekî bi 
rengê qehweyî ye. Berê destxetê 
17 cm, dirêjiya wê 23,5 cm û bi- 
lindiya wê jî 7 cm ye. Rengê 
hinek pelên vê destxetê spî, 
hinek hêşîn, hinek tirincî û 
hinek pelên vê jî ji rengê lîla ne. 

Li gorî agahiyên ku di destxetê 
de tên dayîn, ev destxest ji aliyê 
katibên Mîrê Hekariyan Mîrza 
Mihemed û Temirxan ve hatiye 
nivîsandin. Mîrza Mihemed ka- 
tibê Mîr Birahîm Xan II, yê kurê 
Mîr Mihemed Xan (bi nêzikayî 

Siyasetmedar Mazhar Dûderî 
ku niha li ser pirtûkê dixebite û 
amadekariya nivîsandina pir- 
tûkê dike, da zanîn ku bi riya hin 
hevalên wî yên ku bi farisî diza- 
nin wî ev destxest wergerandiye 
ser kurdî, dîroka di vê destxetê 
de û ya di pirtûkên nûjen de 
dide ber hev. Li gorî agahiyên ku 
Dûderî dan, destxet qala kurteji- 
yan û şecereya binemala Mîrên 
Hekariyan dike û wan digihîjîne 
binemala Hz.Ebbasê Mamê Hz. 
Pêxember û nêrîna xwe wiha anî 
zimên: “Di vê destxetê de hinek 
tişt hene, divê ku ew tişt ji aliyê 
dîrokzanan ve bêne sererstkirin. 

Hewlêr (Rûdaw) - Hu- 

nermend Goran Kamil 
piştî 28 salên di nava 
karê hunerî de, albuma 
xwe ya yekemîn derxist. 

Ev 28 sal in Goran 
Kamil bi muzîsyeniyê ve 
mijûl e û ji bo dehan hu- 
nermendên Kurd hevka- 
riya albumên wan kiriye. 
Goran Kamil derbarê al- 
buma xwe ya nû ji Rû- 
dawê re got: "Ev demek 
dirêj e bi amadekirina 
çend stranan ve mijûl im, 
ji ber xewna min a kevn 
e ku wekî stranbêjekî 
xizmetê bikim.” 

Albuma Hunermend 
Goran Kamil ji 8 stran û 
4parçeyan pêkhatiye. 
Hemû jî wî bi xwe amade 
kirine. Kamil diyar kir ku 
ew ê straneke xwe jî bike 
klîb. 


TJêvebirê Nivîsînêyê Rû- 
lYdawêyê Çapa Ewrûpa 
Hemin Ebdullah û destgir- 
tiya wî Kale bi daweteke 
bi şahî û coş, gihîştin mi- 
radê xwe. Daweta Kale û 
Hemin roja 24'ê Nîsanê 
2011 li bajarê Hollanda 


Rotterdamê li 
restorantekê bi tevlîbûna 
nêzikî 65 heval û dostên 
bûk û zava hat sazkirin. 
Hemû redaksiyona Rû- 
dawêya Çapa Ewûpa jî di 
daweta bi coş de amade 
bû. 


" fv. \ H e m û 

hevkarên Rûdawê ji heval 
û hevkarê xwe Hemin Eb- 
dullah û hevjîna wîKale re 
jiyaneke tendurist û bexte- 
war dixwazin. 


Nahêle kes derbarê 
Zehra tiştek bêje^ 


Munchen (Rudaw) - Ben- 
zînxaneyeke şîrketa Esso 
yekşema borî li bajarê Fil- 
derstadt yê li başûrê Al- 
manyayê ji bo 1 lître benzîn 
9,99 € xwest. Wekî sedama 
vê bihabûnê kêmbûna ben- 
zîn li bazarê hat nîşandan. 

Du mişteriyan bala xwe 
nedan lewheyên benzînxa- 
neyê û benzînê xwe dagir- 
tin. Mişteriyekî 10 lître û 
yekî din jî 20 lître benzin 
dagirtin û karkerê benzîn- 
xaneyê 100 û 200 € ji wan 
xwestin. Mişteriyan jî hest 
bi wê yekê kir ku ew tên xa- 
pandin û hawara xwe gi- 
handin polîsan. Lê polîsan 
jî nekarî tiştekî bikin û miş- 
terî mecbûr man ku ji bo 
lîtreya benzîn 10 € bidin. 


wan de benzîn nemabû, 
wan bi zanebûn bihayê 
benzîn hilxistin 9,99 €, ji bo 
ku mişterî benzîn danegi- 
rin. 


Lê çend rojan piştî bû- 
yerê şîrketa Esso pereyên 
herdu mîşteriyên matmayî 
li wan vegerandin û daxu- 
yand ji ber ku di depoya 


Seferên Otobûsê ji 

Munchen - Stenbol 
Stenbol - Amed, 

Hewlêr, Silêmanî, 
Enqere û gelek 
bajarêndin.. ajib „ 

geştênweb'' 1 


turkê çend ro berê ragi- 
handibû, 'Zehra Çilingi- 
roglu û Murat Boyner 
aşiqê hev in'. Hulya 
Avşar jî hêrs bû û got: "Li 
gor min eger kesekî der- 
barê zarokek 13 salî de 
nûçeyek wiha binivsîne 


H ulya Avşar, keça xwe 
Zehra wisa diparêze 
ku nahêle ti rojnamevan 
derbarê wê de tiştek bi- 
nivîse û dîmen biweşîne. 
Avşar ji peyamnêrê roj- 
nameya Haberturk re 
got, “Kesê ku derbarê za- 


û ji ber vê yekê hertim 
pirsgirêk diketin nav tê- 
kiliya wê û çapemeniyê. 
Di salên borî de Hulya 
Avşar pir zêde hewl dida 
ku li ber keça xwe der- 
barê jiyana xwe ya taybet 
de neaxive û bersivên 


uifthansa ***'JS£ 


Piştî 28 salan yekemîn albûma 
Goran Kamil derdikeve 


1 lître benzîn: 10 EURO! 


Super E10 


Super 


Reisebiiro Eskicioglu 


£3 Condor 


rokek 13 salî de nûçeyên 
wiha binivisîne ew kes 
ga ye û bê terbiye ye.” 

Hulya Avşar a esil Kurd 
berê jî bi çapemeniya 
magazîn re guftûgo dikir 


pirsen rojnamevanan 
nede. Avşar îcar ji bo 
keşa xwe Zehra gotin ji 
rojnameya Haberturkê 
re gotin. 

Rojnameya Haber- 


ew kes ga ye û bê terbiye 
ye." 

Avşar he wiha got eger 
ew zilamek wek bavê 
keça xwe dîsa bibîne wê 
pê re bizewice. 


Adres: 

Herman-Lingg-Str. 11 
80336 Munchen 


089-534 975 
089-534 902 
089-538 94 47 
089-538 06 24 


e-mail: reiseburo_eskcioglu@web.de 
web: www.yaziciogluturizm.com 

Bav destdirêjiya 
seksî bire ser 


keça xwe 

Gulan a 16 salî dema ku diya wê li derve, bavê 
jî li malê dimîne, ji aliyê bavê xwe ve rastî 
destdirêjiya seksî tê. Bav niha di zindanê de, 
Gulan jî di bin kontola bizîşakan de dimîne. 


niştinên dahatû yên dadgehê ye. 

Gulan xwendekara qonaxa 
amadeyî û keça sêyem a malê ye. 
Wek Diya wê behs kir, li cem bavê 
xwe zêde hezkirî bû: "Pir caran bi 
awayekî li Gulanê dinerî ku min 
hest bi gumanê dikir." Derbarê 
hevjînê xwe jî dibêje: "Kesekî bi 
nav rewşenbîr e. Di nav hevalên 
xwe de jî bi çavê rêzê lê dihat 
nêrîn, lê li malê herdem vedixwar 


û her carekê diket pêsîra zaro- 
kekî xwe, yan ligel wan dileyîst, 
yan dikir şer û bi lêdana zarok 
dawî lê danî." 

Gulan qet bawer nekiriye ku 
bavê wê bi wî çavê li keça xwe bi- 
nêre. Diya wê Miryem dibêje: 
"Cuda berê xwe dida Gulanê." 
Niha dilê wê bo dilşikestina keça 
wê dişewite û herwiba dibêje: "Li 
xwendingehê bi dayina dersan ve 
mijûl bûm, cîran bi telefonê li min 
geriyan û gotin bi lez were Gulan 
digirî. Gava hatim min Gulan ji 
halketî û çav bi girî dît." 

Piştî bûyerê, Gulan bi qareqar û 
hawar reviyaye derve û cîran lê 
kom bûne û Miryem dibêje: 
"Gulan keçeke pir şermîn û bê- 
deng e. Gava hatim Gulan got ke- 


time û heta min wê nebir nex- 
weşxanê rastiya meselê ji min re 
negot." 

Gava Miryem wê dibe nexweş- 
xanê, test wê rastî sûprîzeke 
mezin tînin: "Derket ku destdi- 
rêjî li ser hatibû kirin ji aliyê bavê 
wê, lê heta niha bavê wê vê yekê 
red dike û dibêje qet min tiştekî 
wisa nekiriye." Encamên testên 
pizîşkî Gulan dide axaftin û ras- 
tiyê eşkere dike: "Bavê min êrîşî 
min kir û ligel min seks kir." 

Kêşeya Gulan û bavê wê gihiş- 
tiye dadgehê û çend rûniştinên 
dadgehê birêveçûne, lê di hemû 
rûniştinan de bavê Gulan red ki- 
riye karê wiha kiribe. Gulan heta 
niha di bin çavdêriya pizîşkî de ye 
û rewşa wê ya pisîkologîk xirab e. 


Silêmanî (Rûdaw) - Gulan yek ji 
qurbaniyên destdirêjiya mêran e 
û jana çîroka wê giran e, ji ber ku 
ji aliyê bavê xwe destdirêjî li ser 
hatiye kirin. Gulan (16) hest dike 
piştî vê bûyerê ji bo wê ti wate- 
yeke jiyanê êdî nemaye. 

Gulan derbarê bûyere de wiha 
axivî: "Ti kes li mal nebû, min ji 
bavê xwe re xwarin amade dikir, 
bavê min jî li malê bi vexwarina 


meyê mijûl bû, wisa hest dikim bi 
tevahî serxweş bûbû, êrîşî min 
kir û her çiqasî min qîjand û kir 
hawar bê sûd bû, karê xwe ligel 
min kir." 

Di 22'ê îlona 2009'ê de wisa 
hat serê Gulan, wê êdî nikaribû 
bêdeng bimîne û diya xwe Mir- 
yem jê agahdar kir û dû re polîs û 
dadgeh pê hesiyan. Niha bavê 
Gulanê di zindanê de li benda rû- 


Li gundê Paryawle 18 sal in cigare qedexe ye 



hbhtp mmimsac • »_ 

Gundê Paryawle 5 bi ser Germiyan e û 40 mal tê de hene 


Dikandarekî gund: Du 
salan bi tevahî 10 pa- 
kêtên min ên cigare- 
yan hebûn, pakêtek jî 
nehat firotin û min 
dan merivekî xwe li 
derveyî gund. 


Newzad Mehmûd Silêmanî 

L i gundê Paryawle dûrketina ji 
cigareyan bûye biryar û kev- 
neşopiyeke ne nivîsandî û xelkê 
vî gundî 40 malî ev 18 sal in ev 
biryar neşikandiye. Îbrahîm 
Kerîm bi girêdana civata gund 
gelek kêfxweş e. 

Gundê Paryawle, 5 km ji nahiya 
Bawenûr a Germiyan dûr e û di- 
keve ser kolana serekî ya Silê- 
manî - Kelar. Xelkê gund dibêjin 


bav û kalên wan cigarekêş bûn. 
Hesen Mihemed: “Lê piştî serhil- 
danê gundê me hat avakirin û 
xelkê gund hemûyan dev ji ciga- 
rekişandinê berda." Wek Îbrahîm 
Kerîm (49) dibêje ev gund ji aliyê 
hinek malên koçeran di salên 
40'an de hat çêkirin: “Eger me- 
dalyayên dilsozî û cesaretê bidin 
me xweş e ne wisa?'' Li benda 
bersivê nasekine û dibêje: “Bo 
her kesekî vê gundî jî ewqasî 
xweş e gava tê gotin li Paryawle £ 
cigare kişandin qedexe ye, bi rastî § 
me karekî baş û bi cesaret kir.'' J 

Heta sala 1992'yê Îbrahîm bi ^ 
xwe yek ji cigarekêşan bû û berî 
wê peymana civakî ya gund, ji ber 
peyveke zarokane dev ji kişan- 
dina cigareyan berda: “Giranî bû, 
zarokê min zêde ji biskuwîtan 
hez dikir, daxwaz ji min kir herim 
jê re bikirim, dînarek jî di bêrîka 
min de nebû. Gava çûm dikana 
gund, min di xwe de nedît bisku- 
wîtê bi deyn bikirim, lê min pakê- 
teke cigareyan bi deyn anî. Dema 
hatim zarokê min got ji bo bisku- 
wîtê pereyên te nînin, lê ji bo ci- 
gareyan tu deyn dikî.'' Ev gotina 
zarokê wî zêde bandorê lê dike: 
“Min pakêta xwe di bin piyê xwe 
de perçiqand û êdî cigare neki- 
şandin. Eger bi destê min bihata, 
min ê navê Paryawle biguhe- 
randa bo gundê cigare nekêşan.'' 

Tenê pêxistina cigareyekê bo 
mêvanên cigarekêş ku riya wan li 
gund dikeve bes e da ku kesek 
mirov agahdar bike: “Xalo li vir 
kişandina cigareyan qedexe ye.'' 
Serdar Qadir (28) mamoste ye û 
xelkê gund e, behsa çend bûyerên 


Gundiyên Par- 
yawle dibêjin ev 
di cîhanê de mî- 
nakek pir balkêş e 
û divê ew ji aliyê 
Hikûmeta He- 
rêma Kurdistanê 
ve bên xelatkirin. 


bi vî rengî dike: "Van rojan dikan- 
darek hatibû gund û cigare di 
destê wî de bû, çend ciwanan jê 
re got, Xalo li vir ti kes cigareyan 
nakişîne, vemirîne.'' 

Serdar behsa du ciwanên gund 
dike, ku di vê dema dawî de 
xwestin vê peymana civakî bişikî- 
nin: “Lê xelkê gund nehîştin." 


Herwiha dibêje li xwendingeha 
gund ku nêzîka 20 mamoste 
hene: "Yek ji van mamosteyan jî 
cigareyan nakişîne." 

Çend salan dikana Husên Mihe- 
med li gund hebû û dibêje: "Dema 
du salan bi tevahî 10 pakêtên ci- 
gareyan li dikana min hebûn, min 
cigareyek jî nefirot." Loma Husên 
neçar bû van pakêtê cigareyan 
bide xizmekî xwe yê cigarekêş ku 
mala wî li derdora Paryawle ye. 

30'ê Hezîrana her salekê li se- 
ranserê cîhanê roja nehiştina ci- 
gareyan e. Di vê rojê de Wezareta 
Tendirustî û tevahiya rêxistinên 
taybet û semîner û çalakiyên 
cuda bo nehiştina kişandina ciga- 
reyan lidardixin. Lê yasaya qede- 
xekirina kişandina cigareyan li 
Kurdistanê ku ev çend sal in par- 
lamentoya Kurdistanê derxistiye, 
ne ku li cihên giştî, lê li hemû we- 
zaret û rêveberiyên hikûmetê jî 
nayê bicîkirin. 




Ji bo reklam, dîzayn û çapkirinê 
em di xizmeta we de ne. 

Reklama televizyon û rojnameyan, flayer, 
afîş, name, eşyayên xelatan, kovar, 
pirtûk, malperên înternetê, dawetname...htd. 
Bi kurtasî ji bo her pêwîstiyek we 
di aliyê reklam û çapkirinê de... 

Hûn jî xwe bighînin me... 

Hûn jî cihêwaziyê hîs bikin! 


graf-adolf-str. 70a 
40210 dusseldorf 
tel.: 0211 - 17957982 
fax: 0211 - 17957983 
www.dassign.de 
info@dassign.de 

P er Herngren, lêkolîn- 
van û xebatkarê xe- 
bata Neguhdariya 
Sivîl û mamosteyê za- 
nîngehê li Youtobury, 
yek ji damezrênerên bizava bi- 
karneanîna tundûtûjiyê li Swêdê 
ye. Herngren di sala 1984'ê de 
tevî têkoşînên bizava bikarnea- 
nîna tundûtûjiyê li ser astê nav- 
neteweyî bûye. Li Amerîka bo 
dema 15 mehan ji ber têkoşîna 
wî ya dijî dirustkirina rokêtên 
atomî hat zindankirin û di hun- 
dirê wê demê de pirtûka xwe 'Rê- 
nîşana xebata Neguhdariya Sivîl' 
nivîsandiye. Per Herngren û Siya- 
weş Goderzî di meha Mijdarê ya 
sala borî de li ser pêşniyara Re- 
wanşad Cewher Namiq, ji aliyê 
Rûdawê hatin dawetkirin bo saz- 
kirina semînerekê li ser xebata 
Neguhdariya Sivîl. Ew heftiya 
borî hatin Kurdistanê, bi sazka- 
riya Rûdawê 3 semîner li Dihok, 
Hewlêr û Silêmaniyê hatin lidar- 
xistin. 

Rûdaw: Hûn çawa weke binemal 
tevî xebata Neguhdariya Sivîl 
bûn? 

Per Herngren: Bavê min di 
şerê Viyetnamê de di bizava dijî 
şer de kar kiriye. Dîsa di wê demê 
de jî hemû pirtûkên Martin Lut- 
her King û Mahatma Ghandi li 
cem bavê min hebûn. Ez weke za- 
rokekî di binemaleke wisa de di- 
jiyam. Hê ji zaroktiyê ve nasyarê 
edebiyata xebata Neguhdariya 
Sivîl û dijî şiddetê bûm. 

Em dikarin bêjin di serdema 
Gandhi de xebata Neguhdariya 
Sivîl destpê kir? 

Na. Salên 1840'an de nivîskar û 
fîlozofekî amerîkî bi navê Henry 
David Thoreau hebû, wî têgeha 
Neguhdariya Sivîl danî. Bi taybetî 
ew felsefeya ku li pişt vê xebatê 
bû. Wê demê şerekî dagîrkerî di 
navbera Amerîka û Meksîkê de 
hebû. Wê rojê Henry David Tho- 
reau bi vê yekê destpê kir ku bacê 
nede hikûmetê, ji ber Hikûmeta 
Amerîka bac ji bo şer bikardianî, 
loma ev têgeh vedigere cem 
Henry David. 

Xebata Neguhdariya Sivîl li kîjan 
welatî zêdetir pêşketiye? 

Di heyama niha de, li welatekî 
weke Misirê. Ew jî bi wan hemû 
kitêb û edebiyata ku di vê demê 
de di vê derbarê de hatine nivîsîn 
derdikeve ku çawa xebata Neguh- 
dariya Sivîl tê kirin. 

Yanî ku li Misirê li polîsan nedi- 
dan û kolan dihatin paqijkirin û 
artêş dikirin dost, xwe dispart 
bingeheke bîrdozî? 

Li gor gotûbêja ku li Misirê dirust 
bû, bi baweriya min ew mêvanper- 
weriya li cem Misiriyan heye, ku 
zêde ji mêvanan hez dikin, wê bin- 
gehê wisa kir ku tundî çênebe. Ew 
ji hevnêzîkbûn hez û hêviya Misiri- 
yane. Herwiha pirtûkek jî pêştir 
derbarê rênîşanên xebata Neguh- 
dariya Sivîl û dijî tundûtûjiyê bi be- 
laşî di înternêtê de bi zimanê erebî 
hat belavkirin. 

ji ber çi we xebata xwe li Ame- 
rîka destpê kir? 


Çalakvanê xebata Neguhdariya Sivîl, Per Herngren: 


Eger tundûtûjî 
di xwepêşandanê de hebe, 
desthilat sûd jê werdigire 


■ Eger şîddet ket xwepêşandanê de, gelek aliyên wê yên xirab 
hene. Ji ber ku berî hemû tiştî ew aliyê ku xwepêşandan li dijî tê 
kirin, qazanc dike. Loma em pir caran kesên ku keviran davêjin 
desthilatê weke sîxurên desthilatê binav dikin, lewra ku armancên 

xwepêşandanan têk didin. 


Bi baweriya min, ev berhema 
Martin Luther King bû. Dûre xe- 
bata reşikan li Afrîka Başûr di he- 
yama Apartheid de bandor li ser 
Amerîkiyan kir, nemaze ew bin- 
geha King di warê xebata Neguh- 
dariya Sivîl de. Ew bizav li wir 
hebû, lê dûre di salên 1980'an de 
radîkal bû. Weke mînak gruba 
Polkbel giraniya karê xwe xist ser 
nehiştina çekan, dûre jî ev têgeh 
çû Ewrûpa û piştre di dawiya 
salên 1980'an de gihişt Awisti- 
ralya. 

Hêviyeke we ya wisa heye ku di 
dahatûyeke nêzîk de cîhaneke 
bê çek bibînin? 

Gava di 80'an de min destpê 
kir, şerên navdewletî hebûn. Hêdî 
hêdî ev şer neman. Niha tenê du 
awayên şer mane, şerek Amerîka 
û Îngilîstan bihev re dikin li hinek 
welatan, ê din jî şerê gerîlla ye. 
Şerên navdewletî bi tevahî ne- 
mane, ev heyameke nû ye. 

Lê dirustkirina çekan jî herdem 
zêde dibe. 

Rast e, lê di heman demê de 
ew jî heye ku heya dîktatorên 
Rojhilata Navîn bimînin, çê 
kirina çekan jî wê bimîne. 

Lê ev pirsiyar çêdibin ku 
ev çek ji bo kê ne? Lê 
dîktatorên Amerîka 
Başûr di salên 60'an 
de piraniya wan jinav- 
çûn. Di 70'an de beşê 
başûrê Ewrûpa weke 
Yewnanistan û Spanya 
jinavçûn. Hêdî hêdî yên 
Rojhilata Navîn jî ji holê radibin. 

Eger li Rojhilata Navîn zordar 
nemînin, weke mînak Fransa êdî 
çekan çênake? 

Bawer nakim, lê ev pirsiyar tê 
holê ku eger sûd ji wan neyê 
dîtin, ji ber çi wê çek bên çêkirin. 

Rojava ku ev hemû çekên pêş- 
ketî çêkirine, gihiştiye wê bawe- 
riyê ku êdî li rojava şer 
dernakeve? 

Na, bawer nakim Ewrûpî gihiş- 
tibin vê qenahetê. 

Baweriya we bi xwepêşandanên 
berfireh heye? 

Na, baweriya min bi xwepêşan- 
danên mezin ên ne organîzekirî 


Herngren di sala 
1985'êdefiroke- 
yeke şer a Al- 
manya ku firotibû 
Tirkiyê, ligel gru- 
beke hevalên li fi- 
rokexaneyekê li 
Almanya bi ça 
çan ji kar xis 



tune, lê baweriya me bi wê yekê 
heye ku xwepêşandan hebin û çê- 
dibe xwepêşandanên çend hezar 
kesî jî çêbibin, bi şertekî ku ev 
xwepêşandan bi ser çend grubên 
dostanî bên dabeşkirin, yanî 
hemû xwepêşander li ser grubên 
biçûk bên dabeşkirin. Têkilî di 
navbera van grubên biçûk de 
hebe û ew biryaran bidin. Van 
biryaran di dema xwepêşandanê 
de didin. Weke mînak, wê demê 
kesek nikare kevirekî bavêje, ji 
ber ew kes zû tên naskirin ku ji 
kîjan grubê ye. Di xwepêşanda- 
nên mezin de, eger desteya dos- 
taniyê tê de nebe ti garantiyek 
nîne ku tundûtûjî naqewime. 


Eger tundûtûjî di xwepêşandanê 
de çêbû, metirsîdar e? 

Eger şîddet ket xwepêşandanê 
de, gelek aliyên wê yên xirab 
hene. Ji ber ku berî hemû tiştî ew 
aliyê ku xwepêşandan li dijî tê 
kirin, qazanc dike. Loma em pir 
caran kesên ku keviran davêjin 
desthilatê weke sîxurên desthi- 
latê binav dikin, lewra ku arman- 
cên xwepêşandanan têk didin. Di 
rastiyê de ew xwepêşandanên ku 
şîddet di wan de derdikeve xiz- 
meta desthilatê dikin û dibin 
edem ku teqeyê bikin û xelk bên 
kuştin. Êdî di rastiyê de xwepê- 
andan bi xwe dibe sedemê vê 
yekê. 

Çima dema di xwepêşandanan 
de şiddet hebe, dikeve xizmeta 
hikûmetê de? 

Ji ber pir hêsan maf dide dest- 
hilatê ku şiddetê bikarbîne. 

Dibe ku di vê serdemê de xebata 
Neguhdariya Sivîl ji bo rizgarî û 
serxwebûnê li hemû parçeyên 
Kurdistanê bê bikaranîn? 

Eger em di wê dîtinê de 
temaşe bikin ku hemû 
desthilat ji fermanberiyê 
ve tê. Mînak, eger Kurd 
fermanberiyê nekin, li 
dewletekê ew desthi- 
latdarî namîne. Ev 
rastî ye û ya Gandî li 
Hindistanê jî kirî, 
heman tişt bû. Pê- 
wîste mirov bigihin 
wê pileyê ku karmendiyê 
nekin. Gandî dibêje 'çawan 
desthilat fêrbûn û rahênanê 
bi leşkeran dike, pêwîste tu jî 
ji bo xebata Neguhdariya Sivîl ra- 
hênanek giştî bi hemû xelkê bidî 
kirin. Ev jî rêyek giran e, lê pê- 
wîste ew tişt bê pêkanîn û gel jî 
bê tevlîkirin. 

Kerkûk bingeh û naveroka doza 
Kurd li Başûrê Kurdistanê ye. Lê 
ancax Kurd li vir û wira xwepê- 
şandanekê bikin û bêjin divê 
Kerkûk vegere ser Herêma Kur- 
distanê. Çi pêşniyareke we der- 
barê Neguhdariya Sivîl, bi 
mebesta vegerandina Kerkûk û 
navçeyên din ser xaka Başûrê 
Kurdistanê, heye? 

Bi baweriya min, li ser vê yekê 
nerîneke Gandhi heye ku wî bi 


xwe di dema xwe de bikar aniye. 
Li gor Gandhi, berî hemû tiştî 
divê mirov xwe rizgar bike bo wê 
tişta ku dixwaze bike, eger ev yek 
pêk hat, êdî azadbûna giştî gen- 
gaz, hêsan e.Weke mînak, eger li 
Kerkûkê ew hest peyde bibe ku 
Kerkûk beşek ji Kurdistanê ye û 
divê vegere ser xaka Kurdistanê, 
ew azadiya me behs kir ji vê yekê 
destpê dike. Bi dîtina min, qet 
parlamentoyek nikare vê azadiyê 
bide, ne jî desthilatek dikare vê 
yekê bicih bîne yan Xwedê bibêje 
ha ji we re, bibin. Divê ew bi xwe 
vê hestê dirust bikin û bi xwe, 
xwe azad bikin. 

Berî 62 rojan li Silêmaniyê xwe- 
pêşandanan dest pê kir, nêzî 300 
polîs û 150 hevwelatî birîndar 
bûn, 7 xwepêşander û 2 polîs ha- 
tine kuştin. Hûn vî dîmenê li 
Kurdistanê çawan dibînin? 

Derbarê wan xwepêşandanan 
de ji aliyê jinek amerîkî ku ligel 
grûba me kar dike, hinek rapor ji 
Silêmanî gihane destê min. Di nav 
de aliyên erênî û neyênî hebûn. 
Lewra ez dikarim li ser du aliyan 
biaxivim, aliyek ewe ku hinek 
karên baş hatine kirin. Mînak, gul 
û şirînî dane polîsan. Lê aliyê din 
ewe ku ti şarezayiyek di xebata 
Neguhdariya Sivîl de nîne. Mînak; 
di nav de grûbên dostaniyê nîne, 
vê yekê jî rê pir hêsan kiriye ji bo 
kesên provaktor ku xwepêşan- 
danê bi aliyek din de bibin û 
berbi şiddetê ve bibin. Diyare ez 
nikarim ti şêwirmendiyekê ji bo 
ti aliyekî bikim, lê herhal ji des- 
pêkê ve bi xirabî destpêkir. Ango 
bi xwepêşandanê destpêkir ku 
xwepêşandan sinorê dawî yê be- 
riya pevçûnane. Eger wan bi çala- 
kiyên din ên cûda-cûda dest pê 
kiriban, dibe ku karîban serkef- 
tinê bi dest bînin, lê pirsgirêkê ji 
despêkê destpêkir. Ev jî balkêş e 
ku hêjmara polîsên birîndar ji ya 
xwepêşanderan zêdetir bû. 

Qasî ku şarezayiyên we li ser 
Kurdan heye, gelo bingehê xe- 
bata Neguhdariya Sivîl li Kurdis- 
tanê heye? 

Bingehek pir baş li Kurdistanê 
heye. Di vê demê de li Bakûrê 
Kurdistanê hinek tişt kirin ku pir 
balkêş in. Mînak, awayên hatine 
bikaranîn ne xwepêşandanin. Bi 
baweriya min xwepêşandan bi 
xwe xwedî aliyekî neyênî ne û te 
dixe rewşekê ku tu dijberiyê bikî. 
Mînak, li Bakûrê Kurdistanê fes- 
tîvalên pir mezin dikin, hevdem 
armancek wan heye, li dijî şere 
yan jî li dijî tiştekî din helwestê 
werdigirin. Ji ber vê yekê li vê 
derê jî ew bingeh heye û ji bo ew 
aliyê neyênî yê xwepêşandanê 
rake, pêwîste tu bi awayekî din 
xebata Neguhdariya Sivîl bikî. 

Hûn di wê baweriyê de ne ku ha- 
tina we ya Kurdistanê despêkek 
be ji bo naskirina wê têgehê ku 
êdî gelê Kurdistanê guftûgoyan 
li ser bikin? 

Ev serdan, ew teksta ku min ni- 
vîsandî û Siyaweş Goderzî werge- 
randî bo Kurdî, madeyên baş in. 
Lê ev dikeve ser civaka Kurdî, 
gelo wê bixin nav sindoqê, yan jî 
wê bikar bînin. 

Herêma Kurdistanê dest bi sîstema bankayê kir 

Barzan Mihemed - Roja 14'ê Nîsanê li Herêma Kurdistanê ji bo carayekem karê dayîna miaşan bi sîstema 
bankayê hat kirin. Ligor vê sîstemê, hemû bankên Herêma Kurdistanê bi Banka Navendîya Herêma Kurdistanê 
ve tên girêdan. Heta niha jî 9 bankên Hewlêrê bi banka navendî ve hatine girêdan. 

Rêveberê Giştîyê Banka Navendîya Herêma Kurdistanê Edhem Ekrem Derwêş ragehand: "Ev sîstem karê hevwe- 
latiyên ku pereyan li bankan datînin hêsan dike, herwiha meaşxwerên hikûmetê jî dikarin piştî wergirtina kertên 
bankê her meh bi wê kertê meaşên xwe ji bankê wergirin." 

Ligor amara Banka Navendîya Herêma Kurdistanê, 83 bankên hikûmî û 74 bankên sivîl li Herêma Kurdistanê 
hene ku 13 ji wan li Hewlêrê ne. Ev sîstem ji bo bankên hikûmî taybet e. 


Ji sedî 60'ê xebatkarên Erbil Steel biyanî ne 


►Karkerên biyanî baş 
û bi pereyên kêmtir 
kar dikin. 


► Erbil Steel ji sedî 
30'ê şîşan bo Kurdis- 
tanê dabîn dike. 


►Rêveberê Erbil 
Steel: Ji sedî 30'ê hê- 
sinên ku em bikartî- 
nin bermayên leşkerî 
ne. 


Li kargeha Erbîl 


û endazyar kar dikin û ji sedî 60'ê wan biyanî ne. 


Hawar Ebdûlrezaq Hewlêr 

R êveberê îdariya Şîrketa Erbil 
Steel diyar kir ku ji sedî 30'ê 
hêsinên ku ji bo avakirina şîşên 
avahiyan bikartînin, bermayên 
çek û otomobîlên leşkerî yên ar- 
têşa Iraqê yên dema Saddam in. 
Herwiha dibêje: “Em ê heta 4 
salên din li Herêma Kurdistan û 
Iraqê parçeyên erebeyên xirab 
dibin nahêlîn." 

Di sala 2005'ê de li rojavayê 
Hewlêr dest bi avakirina kar- 
geha berhemanîna şîşên avahi- 
yan û sala 2008'ê jî dest bi 
hilberînê hatiye kirin. Niha şîşên 
kargeha Erbil Steel wekî şîşên 
Tirkî, Îranî, Rûsî û Ukranî li baza- 
rên Kurdistanê tê firotin. 

Ji sedî 30'ê pêdiviyên 
navxwe em berhemtînin 

Şîrketa Erbil Steel sala borî 
200 ton şîş xistine bazara He- 
rêma Kurdistan û îraqê, lê Rêve- 
berê îdariya Rêdayîna Şîrketê Elî 
Îbrahîm dibêje, ew dikarin ji sedî 
15-30'ê pêdiviyên Herêma Kur- 
distanê dabîn bikin. Elî Îbrahîm 
wiha pêdeçû: "Sala borî 1 milyon 
û 200 hezar ton şîş ji derve ha- 
tiye hundir. Me jî 200 hezar ton 
hilberandiye, lewra ji bo pêdi- 
viya şîşên Herêma Kurdistanê 
dabîn bikîn." 

Berhemên mehane yê wê kar- 
gehê 20 hezar ton in, rêveber bi 
hêvî ne ku di demek nêzîk de 
cûrê berhemên xwe fireh bikin û 
berhemên mehane zêdetir bikin. 
Elî dibêje: "Em ê ji bo 5 mehên 
din jî şîşên kenar û tabanan hil- 
berinîn, em li bendê ne ku ber- 


hemê mehane yê van şîşan jbi- 
gihe nêzî 18 hezar tonî." 

Ew kargeh berhemê xwe ras- 
tûrat difiroşe û kesên ku bixwa- 
zin, dikarin rastûrast ji kargehê 
bikirin û li gel wê yekê jî wekîl 
hene. Rêveberê Erbil Steel di- 
bêje: "Piraniya projeyên sektora 
Herêma Kurdistanê tê gel me. 
Mînak îsal ji sedî 80'ê projeyên 
Hewlêr hatin gel me." 

Wê karkerên biyanî kêm 
bikin 

Şîrketa Erbil Steel sala 2008'ê 
dest bi hilberînê kiriye. Di nav de 
niha 746 karker û endazyar kar 
dikin. Jiwan 424 karker û endaz- 
yarên Hindî, 71 Erebên îraqê, 
133 Kurd, 108 Tirk û 10 jî Îranî 
ne. Bi vî awayî jî ango ji sedî 60'ê 
karkeran biyanî ne, ji sedî 40'ê 
karkeran jî ji Herêma Kurdistan 
û Iraqê ne. 

Sabrî Ozel Kurdek ji bakûrê 
Kurdistanê ye û li gel Şîrketa 


Darîn xwediyê kargehê ye. Berê 
di hevpeyvînek a li gel Rûdawê 
de bal kişand ser wê yekê ku 
wan ji neçarî hewara xwe gihan- 
dine karker û endazyarên biyanî. 
Ozel wiha gotibû: "Mirovên vê 
derê kar nakin." 

Lê Elî Îbrahîm eşkere kir ku di 
bernameya wan de heye karker 
û xebatkarên biyanî kêm bikin û 
pişta xwe bi karkerên navxweyî 
girê bidin; "Em ê di her beşekê 
de karker û endazyarên navxwe 
li gel biyaniyan deynin, ji bo fêrî 
kar bibin û di paşerojê de cihê 
biyaniyan bigrin." Elî Îbrahîm ne 
veşart ku karkerên biyanî ji bo 
kar zêdetir şareza ne; "Ji ber ku 
li Kurdistanê kargeha hêsin pîşe- 
saziyek nû ye. Karkerên biyanî bi 
pereyek kêmtir dixebitin û karek 
baştir dikin." 

Li gor standartên Amerîka 

ye 


Elî bal kişand ser wê yekê ku 
şîşên berhemtînin, li gor stan- 
dartên Amerîkî ASTN ne û ev 
cûre jî standartê cîhanê yê herî 
baş e. Sedemê bingehgirtina wê 
standartê jî eşkere kir û got: 
"Welatên cîranê me yên wekî 
Tirkiye, îran, Urdin, Sûriyê û Uk- 
rayna hemûyan jî kargehên 
mezin ên taybet ji bo şîşan hene. 
Berhemên wan tên îraqê, me 
standartek hilbijart ku bikare re- 
qabetê li gel hemû wan welatan 
bike. 

Tevî ku li ser wê standartê ber- 
dewam bûn, xebitîna wê girantir 
e û mesrefa wê jî li gor cûrên din 
zêdetir e." 

Rêveberê îdariya Erbil Steel 
behsa wê yekê dike ku berhe- 
mên wan digihe tevayî îraqê û di 
vê derbarê de got: "Em berhe- 
mên xwe li hemû îraqê belav 
dikin, lê em rênakin derveyî 
Iraqê. Şîşên me li gor nirxê bur- 
saya cîhanê 20-30 dolar ji nirxê 
şîşên Tirkî û Ukranî erzantir e. 


Ev jî sedemek mezin a germbûna 
bazara me ye." 

Em heta 4 salên din li Kur- 
distanê sîkrab nahêlin 

Kargeha Erbil Steel li ser sîk- 
raba (parçeyên hêsin ên erbeyên 
xirab bûyî) Kurdistanê lêkolîn ki- 
rine û piştre biryar girtine ku wê 
kargehê av bikin. Heta wê demê 
ew sîkrab difirotin îranê. Lê Rê- 
veberê Kargeha Erbil Steel dibêje, 
ji sala 2007'e sîkrab û hêsinên li 
Kurdistanê hemû komkirine. 
Lewra niha pişta xwe didin sîk- 
raba bajarên îraqê, bi taybet jî 
sîkrab û otomobîlên paşmayî yên 
leşkerî artêşa îraqê. Elî got: "Ji 
sedî 30'ê hêsinên ku niha bikartî- 
nin, bermayiyên leşkerî ne. Me 
niha 50 hezar ton hêsinên ber- 
mayê leşkerî kom kirine. Ew sîk- 
raba li îraqê, wê heta 4 salên din 
têra me bike. Piştre em ê neçar 
bibin ji bo çêkirina şîşan, hêsin ji 
derve bînin." 

Diyarbakirspor be- 
riya ku xatirê xwe 
ji Lîga Bank Asya 
bistîne, rastê ceza- 
yek din hat û sê 
pûanên wê hatin 
bîrîn. Rayedarên 
Amedî jî hevdu 
sûcdar dikin. 



Klûb ket, deng bilind bûn 


Amed (Rûdaw) - Diyarbakirspor 
li gor hesabên matematîkî çend 
hefte berê kete lîgeke jêr û ev da- 
ketin di dîroka wê ya 43 salî de 
wektêkçûna herî mezin tê nîşan- 
dan. Wezîrê Çandinê û Karê Gun- 
dan Mehdî Eker ragihand wî 
nexwestiye ku Çetîn Sumer bibe 
serokê klûbê û wî gelek alîkarî 
dane Diyarbakirsporê. Namzetê 
AKP'ê Galip Ensarioglu jî daxu- 
yand ku du rê li pêşiya Diyarba- 
kirsporê hene: "An rêveberiyeke 
nû tê damezirandin û tîm bi ser 
dikeve an jî Diyarbakirspor tê gir- 
tin û bi navekî din tîmeke nû tê 
damezirandin.” 

Çend hefte beriya bidawî bûna 
sezona 2010/2011'ê, Diyarba- 
kirspor ligel pirsgirêkên xwe yên 
heyî kete nav tengasiyeke mezin. 
Leystikvanên Diyarbakirsporê di 
17'ê Nîsanê de di maça ligel De- 
nizlisporê de neketin saheyê û ev 
jî bû sedem ku Federasyona Fut- 
bolê ya Tirkiye (TFF) cezayên 
giran bide tîma birîndar. Diyarba- 
kirspor ji ber vê yekê wek 3-0 têk 
çûye hat hesibandin û 3 pûan 
winda kirin. 

Di heman rojê de tîmên jêr ên 
Diyarbakirsporê A2 û Diyarba- 
kirspor U18 jî neketin saheyê û 3 
pûanên wan jî hatin rakirin. 

Li gor nûçeya malpera Diyarba- 
kirspor.org'ê TFF hişyarî da Di- 
yarbakirsporê û ragihand eger 
careke din tevlî maça nebin wê 
tevî 3 tîmên jêr ji lîgan bên avêtin. 
Ji tîmên jêr ên Diyarbakirsporê 
tenê U18 ji ber ku sezona wan bi 
dawî bû, wê ceza nestîne. 

Hefta borî jî heta roja dawîn jî 
ne diyar bû ku Diyarbakirspor 
here Kayseriyê û 1 igel Erciyess- 
porê bileyîze, lê maç hat leyîstin 
û Diyarbakirspor 4-0 winda kir û 
vegeriya malê. 


Eker: Min negot bila 
Sumer bibe serok 

Wezîrê Çandinê û Karê Gundan 
Mehdî Eker jî ragihand ku kesên 
alîkarî dane Diyarbakirsporê ne- 
heqî dîtine û kesên ku tiştek ne- 
kiribin di maça şampiyoniyê de 
wek qehremanan hatine pêşwa- 
zîkirin. Li gor nûçeya Diyarbakir- 
sozê Eker wiha axivî: "Min ji Çetîn 
Sumer re negot bibe serok. Ew ne 
xizmê min e jî. Dema ku bû se- 
rokê klûbê min jê re got, 'Ma pe- 
reyên te hene tu dibî serok?' Min 
bi xwe gelek alîkarî dan Diyarba- 



kirsporê, kesê ku ev tîm bire Lîga 
Superê Abdurrahman Yakut bû. 


ê di maça şampiyoniyê de goti- 
nên nexweş ji me re hatin gotin û 
esên ku ti tiştek nekiribûn jî wek 
qehremanan hatin pêşwazîkirin.” 

Ensarioglu: Du rê 
mane 

Li gor Rojnameya Diyarbakir- 
soz a herêmî, Namzetê AKP'ê 
Galîp Ensarioglu gotiye ew ji 
rewş û pirsgirêkên Diyarbakirs- 
porê haydar e û wiha axaftiye: 
"Ev pirsgirêk niha derneketine, 
klûb bi salan şaş hat birêvebirin. 
Kî bi serê xwe dikare klûbeke ku 
20 Mîlyon YTL deynê wê hebe, bi- 


rêvebibe? Ka bila hesabên Diyar- 
bakirsporê diyar bibin, wê paşê 
her tişt zelal bibe.” Ensarioglu bi 
bawer e ku deynên klûbê bên 
dayîn wê karibe di demeke kurt 
de dîsa ji lîgên jêr derkeve û tê- 
keve Lîga Superê. Ensarioglu 
wiha axaftina xwe bi dawî anî: 
"Eger em rêveberiyeke nû hilbijê- 
rin wê Super Lîg hêsan bibe. Eger 
ev nebe wê tenê rêyek bimîne, ew 
jî damezirandina tîmeke nû ye.” 

Niha rêveberiya Diyarbakirs- 
porê tuneye û wek rêveberê demî 
yê ku ji aliyê dadgehê ve hat 
danîn, Muhittin Ateş jî roja 15'ê 
Nîsanê îstîfa kiribû. 


Kampanya aboneyan hat direjkirin 



Rûdaw bi helkefta meha Newrozê kampanyek nû destpê kiribû û ev kam- 
panya hat dirêjkirin. Heta dawiya Nîsanê bibe abone û 3 mehan bêpere Rû- 
dawê bixwîne. Piştî 3 mehan abonetî otomatîk bi dawî dibe. Ji bo abonetiyê 
forma jêr ya abonetiyê dagire û ji Rûdawê re bişîn. Zûtir û hêsantir bi rêya 
e-mail dibe: navê xwe, hejmara telefona xwe û navnîşana xwe ji 
info@rudaw.eu re bişîn û di zûtirîn demê de Rûdaw dighije ber destê we. 


Abonetiya Rûdaw 


Ez dixwazim ji bo dema 

□ Sê mehan bê pere □ Şeş mehan Q Salekê Q Vekirî 

bibim aboneyê/ya rojnameya Rûdaw. 

Rojnameya min heftane bişînin vê navnîşanê 
Nav 
Paşnav 
Navnîşan 


Telefon a min 
E-Mail a min 


bê pere 


Buhayê abonetiyê ji vê kontoyê bikşînin; 

Hejmara kontoyê 
Şîfreya bankê (BLZ) 

Bank 

Xwediyê kontoyê 


Dem û cîh: 


Destnîşan:. 


Anjî ez ê bihayê abonetiyê bişînim ser kontoya Rûdawê ya li jêr û 
dekontoya wê ji navnîşana Rûdawê re bişînim. 

Bihayê abonetiya salekê ji bo nav Almanya: 60Euro 

Bihayê abonetiyê şeş mehan ji bo nav Almanya: 30Euro 

Ji bo abonetiya derveyî Almanya, pêwendî ligel Rûdawê deynin. 


Hesabê Rûdaw 

Rudaw Media GmbH 
Bank Deutsche Bank Köln 
Konto Nr 2450161 
BLZ 37070024 


Navnîşan 

Rudaw Media GmbH 
Gutenbergstr. 63a 
50823 Köln / Almanya 

info@rudaw.eu 

Divê şoreş zarokên xwe bixwin? 


David Romano 


Xemgîn Dêrikî 


L igel destpêkirina baho- 
zên guherînê li navçeya 
Erebî, rêjîma Sûriyê 
xwest bi riya hejma- 
reke zêde ya daxuyanî û hevdî- 
tinan ligel çalakiyên cihêreng 
ên civaka Sûriyê, şik û gumanên 
gihiştina vê bahozê ji Şamê dûr 
bixe. Lê cemawerên gel bi giranî 
çaverê dikirin bê amadekariyên 
rêxistinî yan hevkariya partî û 
opozîsyona Sûriyê bi giştî, der- 
fetek çêbibe da ku bizava şoreş- 
gêrî destpê bikin. Heta ligel 
destpêkirina alava pêşî li bajarê 
Deraayê, bersiva partî û rêxisti- 
nên ku nûnertiya opozîsyona 
Sûriyê dikin ne li gor astê pê- 
wîst bû, û tenê wan bikaranînên 
hikûmetê şermezar kirin, tevî 
ku tê zanîn Sûriye bi zagonên 
awarte ji sala 1963'ê ve tê rêve- 
birin, û ti derfet ji bo raya cuda 
nehat dayîn û qanunê partiyan 
û yê medyayê tune, herwiha 
Partiya Baasê li gor madeya 
8'an a destûra Sûriyê serokatiya 
dewlet û civakê dike, û ti ber- 
pirs an karmend 'di nav de ve- 
kirina dikanekê jî!' nayê 
berbijarkirin û tayînkirin bê pe- 
jirandina hêzên ewlekariyê yên 
girêdayî Partiya Baasê. 

Lewra jî ciwan û cemawerên 
gel gihane wê baweriyê ku sero- 
katiya şoreşa 15'ê Adarê li ser 
milê wan ma û divê ew berde- 
wam bikin encam çi dibin bila 
bibin jî, û şoreş ji Deraa gihişt 



D ema sîstema siyasî 
bi awayekî giştî li 
beramberî daxwaz 
û hêviyan girtî di- 
mîne, dibe ku gel bi 
awayekî rewa hewara xwe bigihî- 
nin tundiyê. Ew pêşmergeyên 
Kurd ên ku li dijî dîktatoriya 
Bexda şer dikirin, ji ber vê yekê 
dilê gelek kesan kişand ser xwe û 
bi heman awayî dilê grûbên çek- 
darî yên welatên cîran jî. Bikara- 
nîna çekê, rawestgeha dawî ya 
gelê ku li pey guherînê de ye û ti 
hêviya wan bi sîsteman nemaye. 
Dijmin timî jî hewl dide ku grû- 
bên dijber parçe-parçe bike û alî- 
girên wê bitirsîne, ji bo ku ji wê 
tevgerê dûr bikevin. 

Şerekî çekdarî yê serkeftî, yan 
jî şerek tenê ji bo rizgariyê be, pê- 
wîstî bi disiplînek dijwar û wefa- 
dariya ji bo serokan heye. 
Herwiha qûrbanî dayîn, hevgirtin 
û hinekî jî berdewambûnek bê 


rehim di nav de ye. Mixabin pê- 
wîste çekdar piraniya kesên ku 
direvin û arîkarên wan binpê 
bikin, ji bo wê yekê ku ew ligel hi- 
kûmetê kar nekin, yan jî rastî şi- 
kestinê bibin. Ew dema ku li çiyan 
diborînin, dersên giran werdigi- 
rin û ev yek jî mirovên bihêz 
mezin dike. 

Eger serbikevin, ev ne tiştekî 
çaverênekirî ye, piraniya demê 
ew mirovên bihêz desthilata xwe 
digûherînin, ji bo desthilatek si- 
yasî ya sîstematîk. Di civakên aloz 
de desthilatdariya demokrasiyê 
pêwîstî bi lêhatîbûnê û taktîkên 
cûda heye, pêwîste her tiştek ji 
komkirina xwelî û gemariyê bigre 
heya mûçeya xebatkarên hikûmî, 
siyaseta derve û mafên destûrî li 
ber çav bên girtin. Bi eşkere û bi 
hûrî guftûgo li ser bê kirin û her 
biryarek nû ya serokên demo- 
kratxwaz derdixin, rastî gelek 
rexneyan tên. 


Ji bo her Kastro û 
Maoyek,GeorgeWa- 
şington û Mandelayek 
jîheye 


Ji ber ku ew jî ligel hemû rexne- 
girtin û bêrêziyan ranehatiye, pi- 
ranî helwesta wan serokên 
şoreşger ew e ku bawer dikin ku 
rexnegir karînên wan binpê dikin 
û dibêjin: "Pêwîste şoreş ji kesên 
ku dixwazin wê xirab bikin, bê 
parastin.” Piştre behsa “Hêzên 
derve” yên ku dixwazin hevgir- 
tina welat xirab bikin, dikin. 

Bi vî awayî jî şoreş zarokên xwe 


dixwin. Em piraniya bûyerên bi 
navûdeng dizanin, ji şoreşa 
Fransa heta kirinên Pol Pot û ji- 
navbirina Mao. Herwiha hinekên 
din jî hene ewqas nehatine naski- 
rin, wekî dîktatoriya Partiya 
Eniya Rizgarîxwaza Nîştîmanî 
(FLT) ya li Cezaîr, partiya deşilat- 
dar ya Viyetnam û gelek dîktato- 
rên din. Di gelek rewşan de civak 
rûbirûyê bi dehan salên desthila- 
tek yek kesî dibin ku baweriya 
wan bi ti kesekî din nîne ku we- 
latê wan bi rêve bibin. 

Lê bêgûman pêwîst nake ku bi 
vî awayî be. Ji bo her Kastro û 
Maoyek, George Waşington û Nel- 
son Mandelayek jî heye. Ew şo- 
reşgerên ku hikûmeta nû bi rêve 
dibin, dikarin sîstemek xurt da- 
mezirînin û bi rastî jî mafê de- 
mokrasiyê biparêzin. Ev karên 
wan wê li pey vegûhestina dest- 
hilatê ji civaka wan re bimînin û 
hem jî bi awayekî baştir ji deskef- 


tiya herî mezin a çekdarî. Dengê 
nerazîbûn û xwepêşandanên bi vî 
awayî, li cihê ku wekî metirsiyekê 
bên dîtin, wê ji bo serokan bibe 
çavkaniya serbilindiyê. 

Herwiha rexnegirê baş wê ji 
serokan alîkar be, ji bo ku bikarin 
hestê demokrasiyê di dilê xwe de 
bibînin. Vekirina sîstema siyasî ji 
bo gûhertinan pêwîstî bi bawe- 
riyê heye û divê opozîsyon jî 
hemû aliyan piştrast bike ku ew jî 
hêjayî wê baweriyê ye. 

Tevgera dramatîk, dirûşmeyên 
mezin û daxwazên zêde pirsgirê- 
kan çareser nakin. Di vê rewşê de 
şêwaza xwepêşandanên herî baş, 
xwepêşandanên aram û bi agah- 
darî ne, bêyî ku hêzên asayîşê 
bidin ber beran. Di heman demê 
de dibe ku rexnegiriya dijwar jî 
wisa li wan demokratxwazan 
bike ku vebûna sîstema siyasî 
bigrin û bi vî awayî civakê nêzî 
demên borî bike. 

Latakiya 'cihê jidayikbûna 
Esad' û Banyas û Humsê û 
hinek taxên Şamê, û di dawiya 
heftiya duyem de gihişt Qa- 
mişlo, Amûdê û Kobanê û Dêre- 
zor a li ser sînorê navçeya 
Kurdî, ev jî bi riya îna rûmetê, 
îna serbilindiyê û herî dawî jî 
îna şehîdan di l'ê Nîsanê de. 

Êdî xesletên serekî yên şoreşê 
û reftara desthilat û gel ligel vê 
şoreşê zelal dibin. Rêjîmê he- 
bûna şoreşê înkar kir û gef xwa- 
rin ku şerê wê bike ji ber ku 
kesê tê de beşdar dibin li gor 
desthilatê ji derve hatine dehif- 
dan û şoreş plangêriyeke mez- 
hebî ye ku têkdana yekîtiya 
Sûriyê û helwêstên wê armanc 
digire bi riya medyaya fermî û 
gotara Esad. Herwiha desthilatê 
li Deraa, Latakiya, Hums û Şamê 
agir berda xwepêşanderan. Li 
gor saziyên mafên mirovan, hej- 
mara kuştî û qurbaniyan gihişte 
nêzîka 150 şehîdan tevî heza- 
rên birîndar û girtiyan. Êzinga 
şoreşê em dikarin li ser sê 
beşên serekî yên civakê dabeş 
bikin: Beşek ligel rêjîmê ku ber- 
jewendiyên hevbeş wan bi hev 
re girê dide, beşek dijî rêjîmê û 
bizava cemaweran rêve dibe, û 
beşekî dudil ku ji serkeftina şo- 
reşê ne bawer e. Lê gotara Esad 
moralên alîgirên wî jê şikand, 
herwiha berfirehbûna xwepê- 
şandanên nerazîbûnê taximê 
şoreş û ciwanan germtir kir, ku 


r. 


Şoreş êdî nikare paşde 
vegere û bi vî awayî li 
ser gelek qonaxan 
zext li ser rejîmê kir 


di cih de piştî gotara Esad der- 
ket nemaze li Latakiya û pişt re 
hemû wîlayetên Sûriyê lixwe 
girtin, ligel pêşxistina awayê 
xwepêşandanan heta bibe gire- 
veke vekirî û berdewam li hinek 
meydanên serekî. Heta niha, 
hêzên ewlekariyê karibûn gi- 
reva li Deraa 'li mizgevta 
Omerî' ji hev belav bike, û zê- 
deyî 10 kesan li meydana miz- 
gevtê bikuje; gireva din li 
navçeya Duma 'li kêleka Şamê' 
û 3 kes jiyana xwe ji dest dabûn 
ku biryar bû 3 rojan bidomîne û 
roja 5'ê Nîsanê xilas bibe. 

Faktorên serekî yên aktîf di 
şoreşê de zelal bûne û partiyên 
siyasî bi awayekî sergirtî tevî 
bûne bê ku beşdariya xwe ligel 
saziyên civaka sivîl bi awayekî 
eşkere rabigihînin: yanî şoreş 
êdî nikare paşde vegere û bi vî 
awayî zext li ser rêjîmê kir, ev 


rêjîma ku dixwaze gelek tena- 
zulatan bide, li ser gelek qona- 
xan û li gor navçe û wîlayetan. 
Hikûmetê waliyê Deraayê rakir 
û kesekî din xist dewsa wî, û îs- 
tîfakirina hikûmetê û teklîfki- 
rina wezîrê çandiniyê bi 
damezirandina hikûmeta nû, 
îmzekirina hejmareke zêde ya 
fermanên komarî yên xizmetgu- 
zariyê, azadkirina 260 girtiyan 
û gotûbêjkirina ligel Kurdan û 
hewldana bêalîkirina wan di vê 
şoreşê de û pêşkêşkirina hinek 
xizmetguzariyan ji bo navçeyên 
Kurdî. Lê belê van tenazulatan 
hê jî sûd negihandine rêjîmê, ji 
ber xwepêşandan berdewam in 
û cemawerên gelê Kurd jî li ser 
beşdarîkirinê di şoreşa Sûriyê 
de pêdagir in. Tê çaverêkirin ku 
7‘ê Nîsanê, roja damezirandina 
Partiya Baasê bibe roja xwepê- 
şandanên herî mezin û pey re jî 
roja înê ku tê de şoreş bidome. 

Piştî serneketina wê di gurki- 
rina fitneya mezhebî de, rêjîmê 
hewl da kolana Kurdî dabeş 
bike, bi riya gotûbêjkirina ligel 
tevgera Kurdî û pêşkêşkirina 
hinek tenazulatan û belavkirina 
hinek gotegotan jî li ser qebûl- 
kirina van partiyan ji pereyan 
re bi mebesta bêalîkirina ko- 
lana Kurdî û nehiştina beşdarî- 
kirina ciwanan di şoreşê de. Lê 
serkirdayetiya Kurdî tevî lawa- 
ziya wê û bandora rêjîmê li serê 
û nebûna hêza wê ya medyayî, 


aborî û siyasî ku bi deh salan e 
wê lawaz dike. Ji be vê lawaziya 
ku tevger tê de ye dibe ku çi 
tiştê rêjîm pêşkêş bike qebûl 
bike, lê tevî rewşa xirab a ku tê 
de derbas dibe lê baş dizane 
rêjîm di rewşeke çawa de ye û 
ne mimkûn e xeletiyeke strate- 
jîk a bi vî rengî bike. 

Di encamê de, gelê Sûriyê bi 
hemû rengên xwe 'Kurd, Ereb, 
Aşûr, Ermen û Keldan' û bi 
hemû olên xwe 'Misilman, Xi- 
ristiyan û Êzdî' û mezhebên 
xwe 'Sunî, Elewî û Durzî' yên 
cuda cuda didin ser riya şoreşê 
li dijî rêjîma partiya Baasê, û 
dixwazin şoreşa xwe bipêşxî- 
nin. Dibe ku dema şoreşê hinekî 
li gor şert û mercên Sûriyê dirêj 
bike, lê ew ê di dawî de serkef- 
tin, demokrasî û dadmendiya 
civakî pêk bîne. 

Sedemê guhdana rêjîmê bi bi- 
zava Kurdî, ew e ku li ser sînorê 
Tirkiyê û Iraqê ye û şiyana çek- 
darîbûn an koçberbûnê heye, û 
wekî din jî şiyana ku Kurd weke 
gelekî di bin gefa qirkirinê de 
daxwazên ji civaka navdewletî 
bikin ji bo parastina wan. Tevî 
ku Herêma Kurdistanê ti pişt- 
girî pêşkêş nekiriye, berevajî vê 
yekê Mam Celal ji îranê rage- 
hand ku ew piştgiriya rêjîma 
Esad dike, lê rêjîma Sûriyê ba- 
weriyê bi serkirdayetiya Kurdî li 
Herêma Kurdistanê û daxuyani- 
yan wan nayîne. 

Zekema biharê 


Prof.Dr. 

Îbrahîm Gunef 


D i demsala biharê de gelek 
mirov bi zekemê dikevin, ji 
ber ketina zekemê bi teybetî 
jinên ducanî gelek zahmetiyan 
dikişînin. Ji ber ku ew nikarin 
derman jî bigrin û dema ku ew 
derman bistînin hingê wan der- 
manan li ser tendirustiya zarok 
bandorê çêdikin. 

Sedemê ku di mehên bi- 
harê de gelek mirov bi ze- 
kemê dikevin çi ne? 

Prof.Dr. Îbrahîm Guneş: Dema 
ku em bala xwe bidinê piranî di 
meha sibat û gulanê de gelek 
mirov bi zekema biharê dikevin. 
Bêguman gelek sedemên ku em 
rêz bikin hene. Di serî de ew toza 
dar, gul û gihayan ku em jê re di- 
bêjin polen dema ku dibin toz û 
difirin, dibin sedemê zekemê. Her- 
hiwa heta meha kanunê jî ban- 
dora wan polenan didome. Wextê 
mirov nû bi wan polenan re rû bi 
rû dimîne hingê sistema îmun IgE 
ya li himberê genan, tê çêkirin; ev 
jî xwe vedigerîne hîstamîn, ji ber 


Xaçepirs 

Çeperast: 1- Siyaset- 
medarek jin a Kurd - 
Notayek - Patron, kar- 
mend, serok. 2- Bi Ingi- 
lîzî “Balafir-tiyare” - 
Transporta alav, firax û 
pakêtan - Nîjadê Ere- 
ban. 3- Navekî jinan - 
Pozîtîf, baş. 4- Heywa- 
nek Latîn Amerîkayê - 
Rêlibergirtin, nehiştin. 
5- Agir e, şewat e - Rê- 


ku hîstamîn jî îltîhabê çêdike. 
Kengê û çawa bi mirovan re reak- 
siyonên alerjîyê çê dibin, mixabin 
nayê tesbîtkirin. Bêguman gema- 
riya derdor rolek mezin dileyîze, 
dema ku têkiliya mirov bi polenan 
re çêbû hingê alerjiya wan jî xwe 
diyar dike. Ji sedî 15-25 kesên ku 
li Ewrûpa dijîn li hember polenan 
alerjiya wan heye. 

Zerarên alerjiyê çi ne û 
dermankirina wê çawa ye? 

Her nexweşî zirarê wê hene, 
alerjî jî bandorek gelek mezin 
li ser çav, bêvil, qirikê dike; 
qirik diwerime, di kezeba spî 
de werimandin çêdibe, di 
sîngê de tengbûn derdikeve. 
Dema ku ew neyê dermankirin 


hingê xwe verdigerîne astim, 
sînuzît an jî bronşîta kronîk. 
Heta ku polen bifirin rehatbûn 
çênabe. Lê rêyên ku mirov 
hinek be jî xwe biparêzin 
hene. Divê derî û pencereyên 
xwe bigrin, ji bo ku li derdor 
toz ranebe bi sivnika ceyranê 
toz bê girtin, dema ji derve tên 
malê cilên ser xwe derxin, ew 
cihê ku pir dar û giha lê hene 
xwe ji wan deran dûr bixin. 
Bêguman dema ku nexweş 
neyê dermankirin astim dibe 
bronşît û rîzîkoya mirinê jî 
zêde dibe. Bi taybetî ji bo jinên 
ducanî pir cihê metirsiyê ye; ji 
ber ku derman zirarê dide 
zarok nikarin wan derman 
bikin, dema ku ew neyê der- 


girtin, bendkirin. 6- Çi- 
randin, jihevdekirin. 7- 
Destnîşankirina tiştekî 
(berepaş) - Navekî zila- 
man. 8- Kûçik, seg - Na- 
vekî zilaman - Notayek. 
9- Fêkîyek - Agir, ar, 
şewat. 10- Notayek - Bi 
zimanê Ewrûpî “başûr” 
- Agir, namûs, heya. 


Serejêr: 1- 


T e 


koşera Kurd ku ji alî re- 
jîma Bexdayê ve hat da- 
liqandin. 2- Li Swîsreyê 
çem û rûbarek - Cephe, 
hevkarî. 3- Bi Soranî "Alî- 
karî”. 4- Paytextê Perû yê 
- Avlêkirin, şilkirin. 5- 
Xwelî, nîjadê Kurdan - 
Yan, yan jî - Sipêde, serê 
sibê. 6- Kesê ku tiştan 
nas dike, pisporê naski- 
rinê. 7- Bide min, bide 
(berepaş) - Parazt, hi- 

mand, xwedî lê derket. 

8- Doxîn, binzik û serzik. 

9- Heya, namûs, agir - 
Na, no (berepaş) - Na- 
vekî jinan. 10- Raberi- 
zandin, nîqaş. 11- Ciyê 
ku mirî lê tên paraztin. 

12- Pirsek (berepaş). 

13- Bi insan ve girêdayî 
(berepaş). 14- Hozan, 
helbestvan. 15- Pronavê 
yekem. 16- Navekî zila- 
man (berepaş). 


mankirin hingê nexweşî jî 
giran dibe an zarok ji ber diçe 
an jî astim û bronşît çêdibe. 

Alerjî wiha tê dermanan- 
kirin. 

lAntihistaminik, sprey, dilop, 
heb. 

2. Dekonjestan 

3. Hiposensibilisirung, Desen- 
sibilisirung (ev tedawîjî hêdî 


hêdî bedenê hînî tozê dike ev 3 
salan berdewam dike.) 

Amadekirin: Zelal Çelîk 

*ProfDr. Îbrahîm Guneş ji 

Bakurê Kurdistanêye û niha li 
Almanyayê dijî. Pisporê nex- 
weşiyên hundirîn û pispon 
jiyana tenduristiya xwari) 
vexwarinaye. 



Peyamên xwe ji Rûdawê re bişîn 


Xwendevanên hêja, 

êdî hûn dikarin peyam û îlanên xwe ji me re bişînin, ew ê belaş 
li vir werin weşandin. Hûn dikarin peyamên sersaxiyê, pîrozbahi- 
yan, agahiyên derbarê hemû cûreyên çalakiyan bi rêya e-mail a me 
(info@rudaw.eu) ji me re bişînin. Bi şertê ku nivîsên we ji 100 
peyvan ne dirêjtir bin, em ê wan li vir biweşînin. 



REKLAMA WE 

dikare li vir be! 


Rojnameya Rûdawê bi erzanî reklam û peyamên we dighîne 
bi hezaran sermayedar û xwendevanên Kurd 

Serîlimebidin: 

Buro: +49 (0)221-26004002 
Mobil: 0152-54 86 5621 
e-mail: rudawname@googlemail.com 


Meşa 1'ê Gulanê li Kolnê 


Mala Kurdan ji bo roja kedkarên cîhanê hemû 
Kurdên li derdora Kolnê dijîn, vedixwîne 
meşa lê Gulanê 

Cih: Hans Böckler Platz, Grillpark, Köln 


Dem: l'ê Gulanê 2011 

Demjimêr: 09:00-14:30 


Li Zanîngeha Bilgiyê panel li ser wêjeya kurdî 

Mijar: Giyana Wêjeya Kurdî ya Nûjen 
Axaftvan: Dr. Haşim Ahmadzadeh 

Remezan Alan 
îran Amîda 
Çiya Mazî 

Moderator: Ronayî Onen 
Dem: 8'ê Gulanê 2011 
Demjimer: 13:30 

Cîh: Zanîngeha Bilgî, Kampusa Dolapdere, Stenbol 


f 


www.rudaw.net 

Bi 3 zimanan we agahdar dike 
Nûçe û analîzên taybet û taze 

Bitikînin! 

*Bi wî şîrê memîfzê xwe 
T’e ez xwedî tzîrîm 
Ji 9o ez negîrîm 
Leş sax bîjîm 

‘T’eii (er sînga xwe gerandîm 
Şîrê memîtzê te şêrîn e _ji 
Lw fiavênêjîn e v 

Ji (ojînê çavtzanîye V 

Jî xeyrî te (i cem 
Dema (i (erpêsîra te 1 ^ 

Vedixwin şîrê memitzê V ; 

THtzevim xewa giran \ 

Ji (îr ditzim (emû derd û tzu(an ' 
‘Dai/ê (i şîrê xwe me xwedî tzir 
‘ide mirov e yê (zu dayîtz ji (îr (zir. 


û evê li kêleka 
min jî birê min 
îsa ye. Ez xelkê 
Kurdistanê, ba- 
jarê Efrînê me. 
Efrîn li Rojavayê 
Kurdistanê ye. 

Ev bûn çend 
meh tevî mal- 
bata xwe em 
bûne penaber û 
niha li Almanya 
dijîn. Ji ber vê 
yekê ez baş al- 
manî nizanim, lê 
ez ligel malbata 
xwe bi kurdî 
diaxivim. Çend 
mehên din ez ê 
bibim şeş salî û 
ez ê biçim dibis- 
tanê. 


:ese nine 


Çi tiştek nexweş e ku mirov 
nikaribe zaroka xwe hembêz 
bike... 


Em çi bikin?! 
î>ivê mirov fêrî 

A * A »A | • | 

v@ yeke ji bibe 


Çima piştî 
xwarinê em I 
westiyayî ne? 


Dema me xwari- I, I 
nek xwar, mîdeya 
me dest bi karê f I 
xwe dike û hemû V \ I 

xwarinê dihelîne. Ji 1 k / 

bo na helandina / J . 7 
xwarinê, pêdiviya Jp H 

mîdeya mirov bi T /\ 

oksîjena nava xwînê I I \ 

çêdibe. Herwiha \ \ / / 

dema mîde xwarinê \ 1 I / 

dihelîne, xwîn 

erişi ser mide l. , -J l 
dike. Eger di wê 
demê de em bazdin û hereket 
bikin, wê demê xwîn oksîjenê dide 
organên din jî û ew oksîjena ku 
diçe mîdê, ew têra mîdê nake. Wê 
demê zikê me dêşe. Ya herî baş ew 
e ku paşî xwarinê hinekî em bêhna 
xwe bidin û lîstikên pir bi hereket 
nekin. 


Peyva veşartî Q 


1) v ''o. tê de nivîsandî ne 

2) Zimanê me 

B) Tu tê re derbasî 
hundir dibî 

4) Dema tu li ser pişta 

heywanekî bî - 

5) Tu tê de dijî y 


Amedekirina 
rûpela zarokan: 

Sevda Şafîk 


isjn>| :iijb§0a baAOcJ 


Tu jî dixwazî wêneyê xwe li vir bibînî? 
Ji me re bişîn: info@rudaw.eu 











































